
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1730 

24 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Ορισμού Φορέων για τη Διαπίστωση Συμ¬ 
μόρφωσης Ασφαλών Διατάξεων Δημιουργίας Υπο¬ 
γραφής και Ασφαλών Κρυπτογραφικών Μονάδων 
και Φορέων για τη Διαπίστωση Συμμόρφωσης των 
Παροχών Υπηρεσιών Πιστοποίησης προς τα Κριτή¬ 


ρια Εθελοντικής Διαπίστευσης. 1 

Κανονισμός για τον Έλεγχο Συμμόρφωσης Ασφαλών 
Διατάξεων Δημιουργίας Υπογραφής και Ασφαλών 

Κρυπτογραφικών Μονάδων. 2 

Κανονισμός για την Εθελοντική Διαπίστευση των Πα¬ 
ροχών Υπηρεσιών Πιστοποίησης. 3 


ΑΠΟΦΑΣΕΙ Σ 

Αριθ.295/63 (1) 

Κανονισμός Ορισμού Φορέων για τη Διαπίστωση Συμ¬ 
μόρφωσης Ασφαλών Διατάξεων Δημιουργίας Υπο¬ 
γραφής και Ασφαλών Κρυπτογραφικών Μονάδων και 
Φορέων για τη Διαπίστωση Συμμόρφωσης των Παρο¬ 
χών Υπηρεσιών Πιστοποίησης προς τα Κριτήρια Εθε¬ 
λοντικής Διαπίστευσης. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. τον Ν. 2867/2000 "Οργάνωση και Λειτουργία των Τη¬ 
λεπικοινωνιών και άλλες Διατάξεις" (ΦΕΚ 273/Α/2000) και 
ιδίως το άρθρο 3, παρ. 14, στοιχεία (κστ’) και (κη’), 

β. το Προεδρικό Διάταγμα 150/2001 "Προσαρμογή στην 
Οδηγία 99/93/ΕΚ του Ευρωπαϊκού Κοινοβουλίου και του 
Συμβουλίου σχετικά με το κοινοτικό πλαίσιο για ηλεκτρο¬ 
νικές υπογραφές" (ΦΕΚ125/Α/2001), και ιδίως το άρθρο 4, 
παράγραφοι 2, 5 και 8, το άρθρο 5 και το άρθρο 7 παρά¬ 
γραφος 1 αυτού, 

γ. την Απόφαση της ΕΕΤΤ 248/71/2002 "Κανονισμός Πα¬ 
ροχής Υπηρεσιών Πιστοποίησης Ηλεκτρονικής Υπογρα¬ 
φής" (ΦΕΚ 603/Β/2002), 

δ. την Απόφαση της Επιτροπής των Ευρωπαϊκών Κοινο¬ 
τήτων της 6.11.2000 (Ε(2000) 3179τελικό), 2000/709/ΕΚ, 


"για τα ελάχιστα κριτήρια που πρέπει να λαμβάνουν υπό¬ 
ψη τα κράτη μέλη όταν ορίζουν φορείς σύμφωνα με το άρ¬ 
θρο 3 παράγραφος 4της Οδηγίας 1999/93/ΕΚτου Ευρω¬ 
παϊκού Κοινοβουλίου και του Συμβουλίου σχετικά με το 
κοινοτικό πλαίσιο για ηλεκτρονικές υπογραφές", 
ε. το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Εκδίδει Κανονισμό Ορισμού Φορέων για τη Διαπίστωση 
Συμμόρφωσης Ασφαλών Διατάξεων Δημιουργίας Υπο¬ 
γραφής και Ασφαλών Κρυπτογραφικών Μονάδων και Φο¬ 
ρέων για τη Διαπίστωση Συμμόρφωσης των Παροχών 
Υπηρεσιών Πιστοποίησης προς τα Κριτήρια Εθελοντικής 
Διαπίστευσης, ο οποίος έχει ως ακολούθως: 

Άρθρο 1 

Σκοπός - Πεδίο Εφαρμογής 
Σκοπός της παρούσας Απόφασης είναι ο προσδιορι¬ 
σμός της διαδικασίας Ορισμού α) Φορέων για τη διαπί¬ 
στωση συμμόρφωσης Ασφαλών Διατάξεων Δημιουργίας 
Υπογραφής και Ασφαλών Κρυπτογραφικών Μονάδων 
προς το Παράρτημα III και II στ’ του ΠΔ 150/2001, αντί¬ 
στοιχα, και β) Φορέων για τη διαπίστωση συμμόρφωσης 
των Παροχών Υπηρεσιών Πιστοποίησης προς τα κριτήρια 
Εθελοντικής Διαπίστευσης. 

Άρθρο 2 

Ορισμοί 

1. Ασφαλής Κρυπτογραφική Μονάδα: Το χρησιμοποι¬ 
ούμενο, από τους Παρόχους Υπηρεσιών Πιστοποίησης 
που εκδίδουν Αναγνωρισμένα Πιστοποιητικά, Προϊόν 
Ηλεκτρονικής Υπογραφής που προστατεύεται έναντι 
τροποποίησης και διασφαλίζει τεχνική και κρυπτογραφι¬ 
κή ασφάλεια των διεργασιών πιστοποίησης, σύμφωνα με 
το Παράρτημα II στ’του ΠΔ 150/2001 και πληροί τις απαι¬ 
τήσεις της παραγράφου 2 του άρθρου 3 της υπ’ αριθ. 
295/64/2003 Απόφασης της ΕΕΤΤ "Κανονισμός για τον 
Έλεγχο Συμμόρφωσης Ασφαλών Διατάξεων Δημιουρ¬ 
γίας Υπογραφής και Ασφαλών Κρυπτογραφικών Μονά¬ 
δων". 

2. Φορέας για Ασφαλείς Διατάξεις Δημιουργίας Υπο¬ 
γραφής και Ασφαλείς Κρυπτογραφικές Μονάδες ή Φορέ¬ 
ας για Προϊόντα: Ο αρμόδιος φορέας για τη διαπίστωση 
της συμμόρφωσηςτων Ασφαλών Διατάξεων Δημιουργίας 
Υπογραφής με το Παράρτημα III του Π.Δ. 150/2001 και 

των Ασφαλών Κρυπτογραφικών Μονάδων, σύμφωνα με 
τις διατάξεις της υπ’ αριθ. 295/64/2003 Απόφασης της 
ΕΕΤΤ "Κανονισμός για τον Έλεγχο Συμμόρφωσης των 
Ασφαλών Διατάξεων Δημιουργίας Υπογραφής και των 
Ασφαλών Κρυπτογραφικών Μονάδων". 

3. Φορέας για Εθελοντική Διαπίστευση: Ο αρμόδιος 
φορέας για τη διαπίστωση της συμμόρφωσης Παροχών 
Υπηρεσιών Πιστοποίησης προς τα κριτήρια Εθελοντικής 
Διαπίστευσης, σύμφωνα με τις διατάξεις της υπ’ αριθ. 
295/65/2003 Απόφασης της ΕΕΤΤ "Κανονισμός για την 
Εθελοντική Διαπίστευση των Παροχών Υπηρεσιών Πιστο¬ 
ποίησης". 

4. Φορέας Ελέγχου ή Φορέας: Ο Φορέας για Προϊόντα 
ή ο Φορέας για Εθελοντική Διαπίστευση. 

5. Έλεγχος Συμμόρφωσης: Η εξέταση από έναν Φορέα 
για Προϊόντα του σχεδιασμού ενός προϊόντος προς τις 
απαιτήσεις Ασφαλών Διατάξεων Δημιουργίας Υπογρα¬ 
φής και Ασφαλών Κρυπτογραφικών Μονάδων, ή η εξέτα¬ 
ση από ένα Φορέα για Εθελοντική Διαπίστευση της υπο¬ 
δομής, των υπηρεσιών και διαδικασιών των Παροχών 
Υπηρεσιών Πιστοποίησης και προσδιορισμός της συμ¬ 
μόρφωσής τους προς τις απαιτήσεις για την Εθελοντική 
Διαπίστευση. 

6. Ορισμός Φορέα: Η ατομική διοικητική πράξη με την 
οποία η ΕΕΤΤ ορίζει νομικό πρόσωπο ως Φορέα για Προϊ¬ 
όντα ή Φορέα για Εθελοντική Διαπίστευση. 

7. Ανάκληση Φορέα: Η ατομική διοικητική πράξη με την 
οποία η ΕΕΤΤ με αιτιολογημένη απόφαση και κατόπιν 
ακρόασης του Φορέα Ελέγχου ανακαλεί τον Ορισμό του. 

8. Αναστολή Φορέα: Η ατομική διοικητική πράξη με την 
οποία η ΕΕΤΤ με αιτιολογημένη απόφαση και κατόπιν 
ακρόασης του Φορέα Ελέγχου αναστέλλει για ορισμένο 
χρόνο την παροχή υπηρεσιών του ανωτέρω Φορέα. 

9. Επιτροπή Ελέγχου: Η επιτροπή που ορίζεται με από¬ 
φαση της ΕΕΤΤ για τη διενέργεια επιτόπιου ελέγχου του 
αιτούντος τον ορισμό του ως Φορέα Ελέγχου, σύμφωνα 
με το άρθρο 4 της παρούσης. 

10. Έκθεση Αξιολόγησης Φορέα: Η έκθεση που συ- 
ντάσσεται από την Επιτροπή Ελέγχου μετά την διενέρ¬ 
γεια επιτόπιου ελέγχου στις εγκαταστάσεις του υποψη¬ 
φίου Φορέα. 

1.11. Εθελοντική Διαπίστευση: Η Διαπίστευση του άρ¬ 
θρου 2 παράγραφος 13του Π.Δ. 150/2001. 

12. Πιστοποιητικό Συμμόρφωσης: Το πιστοποιητικό 
που εκδίδεται από τον Φορέα Ελέγχου βάσει του διενερ- 
γηθέντος Ελέγχου Συμμόρφωσης. 

13. Λοιπές λέξεις ή φράσεις, οι οποίες χρησιμοποιού¬ 
νται στον παρόντα Κανονισμό, έχουν την έννοια η οποία 
τους αποδίδεται στο Προεδρικό Διάταγμα 150/2001 ή σε 
περίπτωση που δεν αναφέρονται σε αυτό, την έννοια η 
οποία τους αποδίδεται στο Ν. 2867/2000 ή σε περίπτωση 
που δεν αναφέρεται σε αυτόν, στο σχετικό δευτερογενές 
δίκαιο της Ευρωπαϊκής Κοινότητας. 

Άρθρο 3 

Δικαιούχοι-Δικαίωμα Υποβολής Δικαιολογητικών 

1. Οι Φορείς Ελέγχου πρέπει να είναι νομικά πρόσωπα 
δημοσίου δικαίου ή ιδιωτικού δικαίου υπό μορφή ΑΈ. ή 
Ε.Π.Ε. με μετοχικό κεφάλαιο τουλάχιστον 140.000,00 Ευ¬ 
ρώ και να πληρούν τα κριτήρια του Παραρτήματος I του 
παρόντος Κανονισμού. Φορείς Ελέγχου δύνανται επίσης 
να ορισθούν και προσωπικές εταιρείες με εταιρικό κεφά¬ 
λαιο τουλάχιστον 140.000,00 Ευρώ, και να πληρούν τα 


κριτήρια του Παραρτήματος I του παρόντος Κανονισμού. 
Η ΕΕΤΤ δύναται, με Απόφασή της, να τροποποιεί το ύψος 
του απαιτημένου ως άνω κεφαλαίου. 

2. Στις περιπτώσεις νομικών προσώπων, εγκατεστημέ¬ 
νων σε κράτος - μέλος της Ευρωπαϊκής Ένωσης, τα οποία 
αιτούνται τον Ορισμό τους ως Φορείς Ελέγχου στην Ελ¬ 
λάδα, η ΕΕΤΤ εφόσον διαπιστώσει την τήρηση των κριτη¬ 
ρίων του Παραρτήματος I του παρόντος Κανονισμού, 
προβαίνει στην έκδοση σχετικής πράξης Ορισμού. Η πλή¬ 
ρωση των κριτηρίων του Παραρτήματος I του παρόντος 
Κανονισμού αποδεικνύεται με την υποβολή των αντίστοι¬ 
χων δικαιολογητικώντης οικείας αλλοδαπής Αρχής, μετά 
οποία το συγκεκριμένο πρόσωπο ορίζεται ως Φορέας 
Ελέγχου στο αντίστοιχο Κράτος-Μέλος. 

3. Η ΕΕΤΤ βάσει διμερούς ή πολυμερούς συμφωνίας δύ- 
ναται να προβεί στην αναγνώριση της ισοδυναμίας του 
ορισμού αλλοδαπού Φορέα Ελέγχου. 

Άρθρο 4 

Διαδικασία Ορισμού Φορέα 

1. Ο αϊτών τον ορισμό του ως Φορέας για Προϊόντα ή 
Φορέας για Εθελοντική Διαπίστευση καταθέτει αίτηση 
στην ΕΕΤΤ με την οποία αιτείται τον ορισμό του, υποβάλ¬ 
λοντας προς τούτο όλα τα απαιτούμενα δικαιολογητικά 
που αναφέρονται στο Παράρτημα I του παρόντος Κανο¬ 
νισμού. Ο αϊτών δηλώνει επιπλέον υπεύθυνα τη συμμόρ¬ 
φωσή του με τα κριτήρια του Παραρτήματος I του παρό¬ 
ντος Κανονισμού. 

2. Η ΕΕΤΤ υποχρεούται, εντός δέκα (10) εργάσιμων 
ημερών από την κατάθεση της αίτησης, να επιβεβαιώσει 
ότι η αίτηση αυτή περιλαμβάνει το σύνολο των εγγράφων 
τα οποία αναφέρονται στο Παράρτημα I του παρόντος 
Κανονισμού και την παράγραφο 1 του παρόντος ή ειδικώς 
να προσδιορίσει ποιο έγγραφο υπολείπεται και να το ζη¬ 
τήσει εγγράφως από τον αιτούντα τον Ορισμό. Ο αϊτών 
οφείλει να προσκομίσει το ως άνω έγγραφο εντός δεκα¬ 
πέντε (15) ημερών από την κοινοποίηση του σχετικού εγ¬ 
γράφου της ΕΕΤΤ. Σε περίπτωση μη έγκαιρης υποβολής 
των στοιχείων από τον αιτούντα η αίτηση απορρίπτεται. 

3. Η ΕΕΤΤ δύναται να ζητεί κάθε αναγκαία διευκρίνιση 
για τον έλεγχο της συνδρομής των κριτηρίων του Παραρ¬ 
τήματος I του παρόντος Κανονισμού που βασίζονται στα 
προσκομισθέντα έγγραφα, θέτοντας προς τούτο στον αι- 
τούντα προθεσμία για την προσήκουσα απάντησή του, η 
οποία δεν δύναται να υπερβαίνει τις δεκαπέντε (15) ημέ¬ 
ρες από την κοινοποίηση σε αυτόν του εγγράφου της 
ΕΕΤΤ. 

4. Η ΕΕΤΤ ορίζει με απόφασή της Επιτροπή Ελέγχου και 
κοινοποιεί στον αιτούντα τον ακριβή χρόνο διενέργειας 
ελέγχου στον τόπο εγκατάστασης και λειτουργίας του, 
εντός δέκα (10) ημερών από την παροχή όλων των σχετι¬ 
κών διευκρινίσεων σύμφωνα με την παράγραφο 3 του πα¬ 
ρόντος άρθρου. Ο έλεγχος διενεργείται μέσα σε προθε¬ 
σμία δεκαπέντε (15) ημερών από την κοινοποίηση της 
σχετικής ειδοποίησης στον αιτούντα. 

5. Με το πέρας του ελέγχου, η Επιτροπή Ελέγχου συ¬ 
ντάσσει Έκθεση Αξιολόγησης του αιτούντος και την υπο¬ 
βάλλει στην ΕΕΤΤ η οποία με αιτιολογημένη απόφασή της 
αποφασίζει εντός προθεσμίας τεσσάρων (4) εβδομάδων 
από τη διενέργεια του επιτόπιου ελέγχου για τον Ορισμό 
του αιτούντος. 

6. Εκτός από την περίπτωση που αναφέρεται στην πα- 

ράγραφο 2 του παρόντος, η αίτηση απορρίπτεται στις 
εξής περιπτώσεις: 

α) μη παροχής των απαραίτητων διευκρινίσεων σύμφω¬ 
να με την παράγραφο 3 του παρόντος, 

β) μη παροχής της απαιτούμενης συνδρομής του αι- 
τούντος κατά τη διεξαγωγή του επιτόπιου ελέγχου σύμ¬ 
φωνα με τα οριζόμενα στην παράγραφο 4 του παρόντος 
και την παράγραφο 2 του άρθρου 8 καθώς και 

γ) σε περίπτωση μη πλήρωσης ενός ή περισσοτέρων 
κριτηρίων του Παραρτήματος I του παρόντος Κανονι¬ 
σμού. 

7. Στον φορέα του οποίου η αίτηση έγινε δεκτή εκδίδε- 
ται ατομική διοικητική πράξη Ορισμού του ως Φορέα για 
Προϊόντα ή Φορέα για Εθελοντική Διαπίστευση. 

8. Πριν την έκδοση της ατομικής διοικητικής πράξης 
Ορισμού του Φορέα απαγορεύεται η έναρξη οποιωνδή- 
ποτε εργασιών που εμπίπτουν στα καθήκοντα του εκά- 
στοτε οριζόμενου Φορέα Ελέγχου. 

Άρθρο 5 

Δικαιώματα και Υποχρεώσεις Φορέων 

1. Ο Φορέας Ελέγχου οφείλει να λαμβάνει τα κατάλλη¬ 
λα μέτρα ώστε τα κριτήρια του Παραρτήματος I του πα¬ 
ρόντος Κανονισμού να τηρούνται καθ’ όλη τη διάρκεια 
του Ορισμού του. 

2. Ο Φορέας Ελέγχου υποχρεούται να τηρεί κατάλλη¬ 
λες διαδικασίες καταγραφής και αρχειοθέτησης των 
Ελέγχων Συμμόρφωσης που διενεργεί και των Πιστοποι¬ 
ητικών Συμμόρφωσης που εκδίδει και σε περίπτωση παύ¬ 
σης των εργασιών του ή Ανάκλησης του Ορισμού του να 
παραδίδειτο σχετικό αρχείο στην ΕΕΤΤ. Ο Φορέας Ελέγ¬ 
χου διατηρεί στη διάθεση των αρμόδιων υπηρεσιών αρ¬ 
χείο με τα σχετικά έγγραφα που αφορούν στους Ελέγ¬ 
χους Συμμόρφωσης που διενεργεί για διάστημα τουλάχι¬ 
στον 10 ετών από την ημερομηνία διενέργειας του 
Ελέγχου. 

3. Ο Φορέας Ελέγχου φέρει αποκλειστικά την ευθύνη 
για κάθε πράξη ή παράλειψη του στο πλαίσιο των Ελέγ¬ 
χων Συμμόρφωσης που διενεργεί. 

4. Η δραστηριότητα του Φορέα Ελέγχου οφείλει να συ- 
νάδει με τις διατάξεις περί προστασίας του ελεύθερου 
ανταγωνισμού του Ν. 703/1977. 

5. Το αρχικό κεφάλαιο του Φορέα Ελέγχου δεν επιτρέ¬ 
πεται να μειωθεί, πέραντου κατώτατου ορίου, όπως αυτό 
ορίζεται στο άρθρο 3 του παρόντος Κανονισμού. Δεν επι¬ 
τρέπεται η αλλαγή ελέγχου του Φορέα Ελέγχου χωρίς την 
προηγούμενη έγκριση της ΕΕΤΤ. Η Απόφαση έγκρισης 
πρέπει να εκδίδεται εντός τριάντα (30) ημερών από την 
επομένη της παραλαβής της γνωστοποίησης ή, σε περί¬ 
πτωση που τα στοιχεία που περιέχονται στη γνωστοποίη¬ 
ση κρίνονται ανεπαρκή, από την επομένη της παραλαβής 
του συνόλου των στοιχείων. Η ΕΕΤΤ οφείλει να εγκρίνει 
την αλλαγή ελέγχου εφόσον δεν συντρέχει λόγος άρνη¬ 
σης. Οιλόγοι άρνησης αναφέρονται περιοριστικά στο Πα¬ 
ράρτημα II του παρόντος Κανονισμού. Επιπλέον, κάθε με¬ 
ταβίβαση μετοχών ή εταιρικών μεριδίων με μία ή περισ¬ 
σότερες πράξεις, προς ή από το ίδιο νομικό πρόσωπο ίση 
ή μεγαλύτερη από το δύο τοις εκατό (2%) του εταιρικού 
κεφαλαίου του Φορέα Ελέγχου πρέπει να γνωστοποιείται 
στην ΕΕΤΤ εντός δεκαπέντε (15) ημερών από τη συντέλε¬ 
σή της. 

6. Ο Φορέας Ελέγχου υποχρεούται επίσης να γνωστο¬ 
ποιεί άμεσα στην ΕΕΤΤ κάθε αλλαγή των εσωτερικών του 


πολιτικών και διαδικασιών, των κτιριακών εγκαταστάσε¬ 
ων, του προσωπικού, εξοπλισμού ή άλλων πόρων που 
σχετίζονται με δραστηριότητές του ως Φορέα Ελέγχου, 
του νομίμου εκπροσώπου του καθώς και κάθε άλλη αλλα¬ 
γή ως προς την τήρηση των κριτηρίων ορισμού του σύμ¬ 
φωνα με το Παράρτημα I του παρόντος Κανονισμού. 

7. Ο Φορέας Ελέγχου γνωστοποιεί άμεσα στην ΕΕΤΤ 
καθώς και στους οργανισμούς, στους οποίους έχει παρά¬ 
σχει Πιστοποιητικά Συμμόρφωσης, την παύση των εργα¬ 
σιών του τουλάχιστον πέντε (5) μήνες πριν από την επέ¬ 
λευσή της. Σε περίπτωση αποδεδειγμένης αδυναμίας του 
Φορέα να γνωστοποιήσει εντός της παραπάνω προθε¬ 
σμίας την παύση, ο Φορέας γνωστοποιεί αμέσως μόλις 
λάβει γνώση αυτής. 

8. Ο Φορέας Ελέγχου υποχρεούται να διακόψει πάραυ- 
τα τη διενέργεια Ελέγχων Συμμόρφωσης και την έκδοση 
Πιστοποιητικών Συμμόρφωσης σε περίπτωση Αναστολής 
ή Ανάκλησης του Ορισμού του. 

9. Ο Φορέας Ελέγχου εκδίδει στο πλαίσιο της αρμοδιό- 
τητάς του, σύμφωνα με την διοικητική πράξη Ορισμού 
του, τα Πιστοποιητικά Συμμόρφωσης Ασφαλών Διατάξε¬ 
ων Δημιουργίας Υπογραφής και Ασφαλών Κρυπτογραφι¬ 
κών Μονάδων ή τα Πιστοποιητικά Συμμόρφωσης του Πα- 
ρόχου Υπηρεσιών Πιστοποίησης προς τις απαιτήσεις 
Εθελοντικής Διαπίστευσης. 

10. Γιατη διενέργεια των Ελέγχων Συμμόρφωσης ο Φο¬ 
ρέας Ελέγχου έχει το δικαίωμα να ζητεί στοιχεία και να 
προβαίνει σε επιθεωρήσεις στους χώρους εγκατάστασης 
και λειτουργίας της επιχείρησης που ζητεί Πιστοποίηση 
Συμμόρφωσης. Σε περίπτωση άρνησης ή σε περίπτωση 
παροχής ελλιπών στοιχείων, κατά την κρίση του Φορέα 
Ελέγχου, ο Φορέας έχει το δικαίωμα να μην εκδώσει Πι¬ 
στοποιητικό Συμμόρφωσης. Ο Φορέας Ελέγχου φέρει το 
βάρος της αξιολόγησης των παρεχόμενων από αυτόν 
υπηρεσιών. 

11.0 Φορέας Ελέγχου οφείλει να μεριμνά ώστε να υπό- 
κειται σε επαναξιολόγηση του Ορισμού του τουλάχιστον 
μία φορά κάθε τρία (3) χρόνια. 

Άρθρο 6 

Ανάκληση του Ορισμού Φορέα 

Η ΕΕΤΤ μπορεί να ανακαλέσει τον Ορισμό του Φορέα 
Ελέγχου με αιτιολογημένη απόφασή της, τηρουμένηςτης 
αρχής της αναλογικότητας, στην περίπτωση που δεν συ¬ 
ντρέχει πλέον στο πρόσωπο του Φορέα ή/ και του προ¬ 
σωπικού του έστω και ένα από τα κριτήρια Ορισμού του 
σύμφωνα με το Παράρτημα I, καθώς και στις περιπτώσεις 
των παραγράφων 5 και 7 του άρθρου 5. 

Άρθρο 7 

Αναστολή Παροχής Υπηρεσιών από Φορέα Ελέγχου 

1. Η ΕΕΤΤ δύναται, μέχρι την έκδοση οριστικής απόφα¬ 
σης σχετικά με την ανάκληση του Ορισμού του Φορέα 
Ελέγχου, να διατάξει την αναστολή της παροχής υπηρε¬ 
σιών από Φορέα Ελέγχου, εφόσονπληρούνταισωρευτικά 
οι εξής προϋποθέσεις: 

α) Πιθανολογείται ότι δεντηρεί έστω και ένα από τα κρι¬ 
τήρια Ορισμού Φορέα Ελέγχου ή τις προϋποθέσεις πα¬ 
ροχής υπηρεσιών Φορέα Ελέγχου, σύμφωνα με την κεί¬ 
μενη νομοθεσία, 

β) Η αναστολή είναι αναγκαία για την αποφυγή άμεσα 
επικείμενου και άλλως αναπότρεπτου κινδύνου ή ανεπα¬ 
νόρθωτης βλάβης, ιδίως στο δημόσιο συμφέρον, 

γ) Εκκινεί σχετική διαδικασία είτε αυτεπαγγέλτως από 
την ΕΕΤΤ είτε κατόπιν καταγγελίας, 

Για την εφαρμογή του παρόντος άρθρου, αναφορικά με 
τις προθεσμίες, τηρούνται αναλογικά οι διατάξεις του 
"Κανονισμού σχετικού με τη Διαδικασία Λήψης Ασφαλι¬ 
στικών Μέτρων κατ’ εφαρμογή της παραγράφου 4 του 
άρθρου 12 του Ν. 2867/2000, η οποία προστέθηκε με το 
άρθρο δωδέκατο, παρ. 2 του Ν. 3082/2002 (ΦΕΚ 
316/Α/2002)", (ΦΕΚ 158/Β/2003). 

2. Η ΕΕΤΤ δύναται να εκδίδει προσωρινή διαταγή, κατ’ 
αναλογία των διατάξεων του "Κανονισμού σχετικού με τη 
Διαδικασία Λήψης Ασφαλιστικών Μέτρων κατ’ εφαρμογή 
της παραγράφου 4 του άρθρου 12 του Ν. 2867/2000, η 
οποία προστέθηκε με το άρθρο δωδέκατο, παρ. 2 του Ν. 
3082/2002 (ΦΕΚ 316/Α/2002)", (ΦΕΚ 158/Β/2003). 

Άρθρο 8 

Άσκηση Εποπτείας 

1. Η ΕΕΤΤ εποπτεύει τους Φορείς Ελέγχου που εμπί¬ 
πτουν στο πεδίο εφαρμογής του παρόντος Κανονισμού 
με σκοπό να διασφαλισθεί η εφαρμογή του καθώς και του 
σχετικού ρυθμιστικού πλαισίου σχετικά με τις Ηλεκτρονι¬ 
κές Υπογραφές. 

2. Για την πραγματοποίηση του Ελέγχου του άρθρου 4 
παράγραφος 4 του παρόντος Κανονισμού καθώς και των 
ελέγχων των Φορέων Ελέγχου που έχουν ήδη ορισθεί, και 
οι οποίοι έλεγχοι πραγματοποιούνται αυτεπαγγέλτως ή 
κατόπιν καταγγελίας, η ΕΕΤΤ ή τα οριζόμενα από την 
ΕΕΤΤ πρόσωπα έχουν το δικαίωμα να ζητούν στοιχεία και 
να προβαίνουν σε επιθεωρήσεις στους χώρους εγκατά¬ 
στασης και λειτουργίας του Φορέα Ελέγχου, σύμφωνα με 
την κείμενη νομοθεσία. Ο Φορέας Ελέγχου υποχρεούται 
να συνεργάζεται με την ΕΕΤΤ και να της παρέχει κάθε 
πληροφορία και διευκόλυνση για την πραγματοποίηση 
των ελέγχων. Τα πρόσωπα τα οποία είναι δυνατόν να ορί¬ 
ζονται από την ΕΕΤΤ για την άσκηση εποπτείας πρέπει να 
τηρούντις αρχές της διαφάνειας και της αντικειμενικότη¬ 
τας και ο ορισμός τους να μην προκαλεί σύγκρουση συμ¬ 
φερόντων με τους Φορείς Ελέγχου. 

3. Ο Φορέας Ελέγχου οφείλει να ανανεώνει και να υπο¬ 
βάλει στην ΕΕΤΤ ανά έξι (6) μήνες τα πιστοποιητικά που 
αναφέρονται στην παράγραφος 1 στοιχ. ε’, στ’ και ζ’ του 
Παραρτήματος I του παρόντος Κανονισμού. 

4. Ο Φορέας Ελέγχου υποβάλλει στην ΕΕΤΤ ετήσιες εκ¬ 
θέσεις με περιγραφή των δραστηριοτήτων του, όπου θα 
γίνεται ιδιαίτερη μνεία στους διενεργηθέντες Ελέγχους, 
στις διαδικασίες και πολιτικές που ακολουθούνται για την 
πλήρωση των κριτηρίων του Παραρτήματος I καθώς και 
των υποχρεώσεων που απορρέουν από το άρθρο 5 του 
παρόντος Κανονισμού καθώς και σε αιτήματα / καταγγε¬ 
λίες που του έχουν υποβληθεί. Οι εκθέσεις υποβάλλονται 
έως τα τέλη Μαρτίου κάθε έτους, αρχής γενομένης από 
το Μάρτιο 2004. 

5. Η ΕΕΤΤ δύναται να προβαίνει σε αποκάλυψη πληρο¬ 
φοριών που είναι αναγκαίες για την εκπλήρωση των κα¬ 
θηκόντων της, σεβόμενη την αρχή της αναλογικότητας 
και το επαγγελματικό απόρρητο. 

Άρθρο 9 

Κυρώσεις - Καταγγελίες 

1. Η παράβαση των υποχρεώσεωντων Φορέων Ελέγχου 
σύμφωνα με τις διατάξεις του παρόντος Κανονισμού επι¬ 
σύρει τις κυρώσεις του άρθρου 12, παράγραφος 1 και 2 


του Ν. 2867/2000, όπως εκάστοτε ισχύει. Η σχετική διαδι¬ 
κασία εκκινεί είτε αυτεπαγγέλτως είτε κατόπιν καταγγε¬ 
λίας, η οποία κατατίθεται στην ΕΕΤΤ. Η ΕΕΤΤ εκδίδει ειδι¬ 
κά αιτιολογημένη απόφαση, ύστερα από προηγούμενη 
ακρόαση των ενδιαφερομένων. Στις περιπτώσεις του άρ¬ 
θρου 7 του παρόντος Κανονισμού, εκκινεί η εκεί προβλε- 
πόμενη διαδικασία. 

2. Πέραν των κυρώσεων της παραγράφου 1 του παρό¬ 
ντος άρθρου, η ΕΕΤΤ δύναται σύμφωνα με την παράγρα¬ 
φο 15 του άρθρου 3 του Ν. 2867/2000, με ειδικά αιτιολο¬ 
γημένη απόφασή της, ύστερα από προηγούμενη ακρόα¬ 
ση των ενδιαφερομένων να επιβάλει στον Φορέα Ελέγχου 
τις κυρώσεις οι οποίες περιγράφονται στην ανωτέρω διά¬ 
ταξη. 

Άρθρο 10 

Δημοσιότητα Αποφάσεων σχετικών 
με τον Ορισμό Φορέων 

1. Η ΕΕΤΤ τηρεί Μητρώο των Φορέων για Προϊόντα και 
αντίστοιχα Μητρώο των Φορέων για Εθελοντική Διαπί¬ 
στευση, οι οποίοι ορίσθηκαν ως αρμόδιοι να διενεργούν 
τους Ελέγχους Συμμόρφωσης σύμφωνα με τις διατάξεις 
του παρόντος Κανονισμού. Στο εκάστοτε Μητρώο ανα¬ 
γράφονται τα στοιχεία του Φορέα Ελέγχου (επωνυμία, 
διακριτικός τίτλος, έδρα, ΑΦΜ, νόμιμοι εκπρόσωποι) η πε¬ 
ριγραφή του αντικειμένου και της χρονολογίας του Ορι¬ 
σμού του. Στο ίδιο Μητρώο αναγράφεται κάθε τροποποί¬ 
ηση του Ορισμού, καθώς και οποιαδήποτε αναστολή ή 
ανάκλησή του. 

2. Στο δικτυακό τόπο της ΕΕΤΤ δημοσιεύονται τα στοι¬ 
χεία της παραγράφου 1 του παρόντος άρθρου. 

Άρθρο 11 
Επιβολή τελών 

1. Τα τέλη ανταποκρίνονται στο κόστος που προκύπτει 
από τη διαδικασία Ορισμού και εποπτείας των Φορέων. 

2. Κατά την υποβολή της αίτησης, οι αιτούντες τον Ορι¬ 
σμό τους ως Φορείς Ελέγχου σύμφωνα με τις διατάξεις 
του παρόντος Κανονισμού υποχρεούνται να καταβάλουν 
ανταποδοτικό τέλος στην ΕΕΤΤ για υπηρεσίες που σχετί¬ 
ζονται με τη διαδικασία Ορισμού τους, το ύψος του οποί¬ 
ου ορίζεται σε € 600 ανά πράξη Ορισμού. 

3. Γ ια κάθε ημερολογιακό έτος και μέχρι τις 31 Ιανουά¬ 
ριου κάθε έτους καταβάλλεται ετήσιο τέλος εποπτείας 
του Φορέα Ελέγχου που ορίζεται σε € 300. 

4. Γ ια κάθε γνωστοποίηση τροποποίησης στοιχείωντου 
σύμφωνα μετά άρθρα4 και 5του παρόντος Κανονισμού, 
ο Φορέας Ελέγχου καταβάλλει τέλος τροποποίησης και 
έγκρισης ύψους €100. 

5. Σε περίπτωση παύσηςτωνεργασιώντου Φορέα Ελέγ¬ 
χου και ανάκλησης του Ορισμού του καταβάλλεται τέλος 
για την τήρηση του αρχείου του από την ΕΕΤΤ, το ύψος 
του οποίου ορίζεται σε € 500. 

6. Το τέλος επαναξιολόγησης του Ορισμού του Φορέα, 
όπως προβλέπεται στο άρθρο 5 παράγραφος 11, ορίζεται 
σε €300. 

7. Η ΕΕΤΤ δύναται με Απόφασή της να αναπροσαρμόζει 
τα εν λόγω τέλη. 

Άρθρο 12 

Ενημέρωση Ευρωπαϊκής Επιτροπής 

1. Η ΕΕΤΤ κοινοποιεί στην Ευρωπαϊκή Επιτροπή όλα τα 
νομικά πρόσωπα που ορίζονται ως Φορείς Ελέγχου κα- 

θώς και τα κριτήρια και λοιπές προϋποθέσεις που συνο¬ 
δεύουν τους εν λόγω Ορισμούς. 

2. Η ως άνω υποχρέωση ενημέρωσης της Ευρωπαϊκής 
Επιτροπής ισχύει και σε περίπτωση αναστολής των παρε¬ 
χόμενων υπηρεσιών ή ανάκλησης του ορισμού Φορέα 
Ελέγχου. 

Άρθρο 13 
Έναρξη Ισχύος 

Ο παρών Κανονισμός τίθεται σε ισχύ από τη δημοσίευ¬ 
σή του στην Εφημερίδα της Κυβερνήσεως. 

ΠΑΡΑΡΤΗΜΑ I 

ΚΡΙΤΗΡΙΑ ΟΡΙΣΜΟΥ ΦΟΡΕΩΝ 
1. Οι Φορείς Ελέγχου πρέπει να είναι νομικά πρόσωπα 
δημοσίου δικαίου ή ιδιωτικού δικαίου υπό μορφή Α.Ε. ή 
Ε.Π.Ε. με μετοχικό κεφάλαιο τουλάχιστον 140.000,00 Ευ¬ 
ρώ. Η νομική μορφή και χρηματοοικονομική ικανότητα 
του φορέα πρέπει να αποδεικνύεται με τα ακόλουθα δι- 
καιολογητικά που να μην είναι προγενέστερα των τριών 
μηνών από το χρόνο υποβολής αίτησης για τον ορισμό 
του αιτούντος ως Φορέα ελέγχου, ή γεγονότα: 
α) Στοιχεία Αιτούντος: 

1. Όνομα και διεύθυνση του αιτούντος. 

2. Νομική μορφή του αιτούντος. 

3. Ορισμός αντικλήτου και νομίμου εκπροσώπου του αι- 
τούντος στην Ελλάδα. 

4. Επίσημο αντίγραφο της καταχώρησης του νομικού 
προσώπου από το Εμπορικό Επιμελητήριο ή την αντίστοι¬ 
χη αρχή του Κράτους όπου έχει την έδρα του ο αϊτών. 

5. ΑΦΜ του αιτούντος στο κράτος όπου έχει την έδρα 
του. 

Οι ενδιαφερόμενοι μπορούν να προμηθεύονται σχετική 
αίτηση από τα γραφεία της ΕΕΤΤ. 

β) Πιστοποιητικό ασφαλιστικής και πιστοποιητικό φο¬ 
ρολογικής ενημερότητας. 

γ) Καταστατικό, σε περίπτωση Α.Ε. ή Ε.Π.Ε., κωδικοποι- 
ημένο και κάθε μεταγενέστερη τροποποίησή του, σύμ¬ 
φωνα με τις ισχύουσες για τις ως άνω εταιρείες διατάξεις 
και ΦΕΚ δημοσιεύσεως ή σε περίπτωση νεοσυσταθέντος 
νομικού προσώπου και νεοσυσταθείσης εταιρείας συμ¬ 
βολαιογραφικό έγγραφο συστάσεως, το ΦΕΚ και, εφό¬ 
σον αυτό δεν έχει ακόμη δημοσιευθεί, το διπλότυπο Δη¬ 
μοσίου Ταμείου. Σε περίπτωση Α.Ε. απαιτείται, επίσης, η 
σχετική άδεια συστάσεως από το οικείο τμήμα Ανωνύμων 
Εταιριών του Υπουργείου Ανάπτυξης που τηρεί τα μη¬ 
τρώα ανωνύμων εταιριών (Νομαρχία). Σε περίπτωση προ¬ 
σωπικής εταιρείας, προσκομίζεται καταστατικό το οποίο 
θα αποτελεί επίσημο αντίγραφο από το Βιβλίο Εταιρειών 
του αρμοδίου Πρωτοδικείου. 

δ) Στοιχεία από τα οποία προκύπτει το προβλεπόμενο 
και καταβεβλημένο κεφάλαιο του νομικού προσώπου. 

ε) Ισολογισμούς των τριών (3) τελευταίων ετών. Σε πε¬ 
ρίπτωση νεοεισερχόμενης επιχείρησης, αρκούν τα αντί¬ 
στοιχα έγγραφα των εταίρων. 

στ) Να μη βρίσκεται σε πτώχευση, εκκαθάριση, παύση 
εργασιών, αναγκαστική διαχείριση ή πτωχευτικό συμβι¬ 
βασμό ή σε οποιαδήποτε ανάλογη κατάσταση, η οποία 
προκύπτει από τις κείμενες διατάξεις. 

ζ) Να μην έχει κινηθεί εναντίον του διαδικασία κήρυξης 
σε πτώχευση, αναγκαστικής διαχείρισης ή πτωχευτικού 
συμβιβασμού ή παρόμοια διαδικασία προβλεπόμενη από 
τις κείμενες διατάξεις, 


η) τα ως άνω στοιχεία υπό στ’ και ζ’ πρέπει να αποδει- 
κνύονται και ως προς το πρόσωπο που ασκεί καθήκοντα 
νομίμου εκπροσώπου, διαχειριστού ή διευθύνοντος συμ¬ 
βούλου. 

2. Όταν το νομικό πρόσωπο, το οποίο ορίζεται ως Φο¬ 
ρέας Ελέγχου έχει και άλλες δραστηριότητες, οι οποίες 
δεν εμπίπτουν στο πεδίο εφαρμογής του παρόντος Κανο¬ 
νισμού, αυτές πρέπει να είναι σαφώς διακριτές από τις 
δραστηριότητές του ως Φορέα Ελέγχου. Το κριτήριο αυ¬ 
τό αποδεικνύεται με κάθε πρόσφορο μέσο, όπως από την 
ύπαρξη αντίστοιχου οργανογράμματος του οργανισμού 
ή την ύπαρξη σχετικών συμβάσεων εργασίας. 

3.0 φορέας καιτο προσωπικό του που είναι αρμόδιο για 
τη διεξαγωγή των ελέγχων που εμπίπτουν στο πεδίο 
εφαρμογής του παρόντος Κανονισμού δεν επιτρέπεται 
να αναπτύσσουν δραστηριότητες που ενδέχεται να θί¬ 
ξουν την ανεξαρτησία κρίσεως και την ακεραιότητά τους 
σε σχέση μετά καθήκοντάτους. Ειδικότερα: 

- Ο Φορέας για Ασφαλείς Διατάξεις Δημιουργίας Υπο¬ 
γραφής και Ασφαλείς Κρυπτογραφικές Μονάδες, ο νόμι¬ 
μος εκπρόσωπος, Διαχειριστής ή Διευθύνων Σύμβουλος, 
και το προσωπικό του που είναι υπεύθυνο για τον έλεγχο 
θα πρέπει να είναι οικονομικά ανεξάρτητοι και δεν δύνα- 
νται να είναι σχεδιαστές, κατασκευαστές, προμηθευτές ή 
εγκαταστάτες προϊόντων ηλεκτρονικής υπογραφής, ού¬ 
τε Πάροχοι Υπηρεσιών Πιστοποίησης που εκδίδουν πι¬ 
στοποιητικά, ούτε να συμμετέχουν άμεσα στο σχεδίασμά, 
την κατασκευή, την εμπορία ή τη συντήρηση εν γένει 
Προϊόντων Ηλεκτρονικής Υπογραφής, ούτε να είναι εντο- 
λοδόχοι ή να εκπροσωπούν τα μέρη που ενέχονται στις 
προαναφερθείσες δραστηριότητες. 

- Ο Φορέας για Εθελοντική Διαπίστευση, ο νόμιμος εκ¬ 
πρόσωπος, Διαχειριστής ή Διευθύνων Σύμβουλος, καιτο 
προσωπικό του Φορέα που είναι υπεύθυνο για τον Έλεγ¬ 
χο πρέπει να είναι οικονομικά ανεξάρτητοι και δεν δύνα- 
νται να είναι Πάροχοι Υπηρεσιών Πιστοποίησης που εκδί¬ 
δουν Πιστοποιητικά, ούτε να είναι εντολοδόχοι ή να εκ¬ 
προσωπούν τα μέρη που ενέχονται στις προανα¬ 
φερθείσες δραστηριότητες. 

Η ανταλλαγή τεχνικών πληροφοριών μεταξύ του κατα¬ 
σκευαστή, του Παρόχου Υπηρεσιών Πιστοποίησης και 
του Φορέα για Ασφαλείς Διατάξεις Δημιουργίας Υπογρα¬ 
φής και Ασφαλείς Κρυπτογραφικές Μονάδες ή του Φο¬ 
ρέα για Εθελοντική Διαπίστευση δεν απαγορεύεται. 

Η εξάρτηση ή μη του Φορέα και του προσωπικού του 
αποδεικνύεται ιδίως από έγγραφα σχετικά με τη μετοχική 
ή εταιρική σύνθεση του αιτούντος και του προσωπικού 
του, τη συμμετοχή του σε άλλες επιχειρήσεις, οι οποίες 
ενέχονται σε δραστηριότητες που απαγορεύονται σύμ¬ 
φωνα με τα προηγούμενα εδάφια της παρούσας παρα¬ 
γράφου, από τις σχετικές συμβάσεις και λοιπά στοιχεία, 
τα οποία είναι δυνατόν να απαιτούνται. Για τους σκοπούς 
της παρούσης, η έννοια του ελέγχου και της επιχείρησης 
είναι η ίδια με την έννοια που έχουν αντίστοιχοι όροι στα 
άρθρα 1 και 4επ. του Ν. 703/77. Ο Φορέας καιτο προσω¬ 
πικό του πρέπει να ασκούν τα καθήκοντα Ελέγχου Συμ¬ 
μόρφωσης με μεγάλη επαγγελματική ακεραιότητα και 
αξιοπιστία. Η αξιολόγηση της επαγγελματικής ακεραιό¬ 
τητας και αξιοπιστίας πραγματοποιείται από την ΕΕΤΤ, η 
οποία βασίζεται και σε κάθε στοιχείο, το οποίο, κατά την 
κρίση του αιτούντος είναι πρόσφορο για τον σκοπό αυτό. 
Σε κάθε περίπτωση, ο αϊτών πρέπει να δηλώνει με Υπεύ¬ 
θυνη Δήλωσή του, ότι κατά την τελευταία τριετία, δεν έχει 

επέλθει εις βάρος του ή εις βάρος εταιρίας που ελέγχεται 
από αυτόν και η οποία δραστηριοποιείται σε συναφή το¬ 
μέα ή εις βάρος προσώπου το οποίο ασκεί καθήκοντα Δια¬ 
χειριστή ή Διευθύνοντος Συμβούλου, κάποιο από τα ακό¬ 
λουθα γεγονότα: 

α. Επιβολή κυρώσεων λόγω παράβασης υποχρεώσεων 
που απορρέουν από τη νομοθεσία περί τηλεπικοινωνιών 
και προσωπικών δεδομένων. 

β. Τελεσίδικη δικαστική απόφαση ποινικού δικαστηρίου 
για εγκλήματα κατά της περιουσίας. 

γ. Διαγραφή από το οικείο Επιμελητήριο. 

δ. Πτώχευση, εκκαθάριση ή αναγκαστική διαχείριση. 

Στην έννοια του ελέγχου περιλαμβάνεται και η έννοια 
του κοινού ελέγχου. 

4. Ο Φορέας και το προσωπικό του πρέπει να ασκούντο 
καθήκοντά τους με μεγάλη τεχνική επάρκεια. Το προσω¬ 
πικό που είναι επιφορτισμένο με τον Έλεγχο Συμμόρφω¬ 
σης πρέπει να διαθέτει: 

- άρτια τεχνική και επαγγελματική κατάρτιση, ιδιαίτερα 
στον τομέα των τεχνολογιών ηλεκτρονικής υπογραφής 
και των συναφών θεμάτων ασφάλειας της τεχνολογίας 
των πληροφοριών, σε συνάρτηση με τη σκοπούμενη κα¬ 
τηγορία ελέγχων για την οποία αιτείται τον ορισμό του. 

- ικανοποιητική γνώση των απαιτήσεων σχετικά με τον 
Έλεγχο Συμμόρφωσης που πρόκειται να διεξάγει ο αϊτών, 
όπως αυτές προκύπτουν από την ελληνική και κοινοτική 
νομοθεσία σχετικά με τις ηλεκτρονικές υπογραφές. 

- επαρκή εμπειρία ως προς τη διεξαγωγή των εν λόγω 
Ελέγχων Συμμόρφωσης. 

Η τεχνική επάρκεια αποδεικνύεται ιδίως με λεπτομερει¬ 
ακό διάγραμμα του ειδικευμένου προσωπικού που θα 
απασχοληθεί και αναφορά στην τεχνογνωσία, εμπειρία 
και ικανότητάς του, συστάσεις ή βεβαιώσεις σχετικές με 
τη διεξαγωγή παρόμοιων καθηκόντων. Η ικανοποιητική 
γνώση των απαιτήσεων σχετικά με τον Έλεγχο Συμμόρ¬ 
φωσης που πρόκειται να διεξάγει ο αϊτών (σκοπούμενη 
κατηγορία ελέγχων) αποδεικνύεται ιδίως από δημοσιεύ¬ 
σεις, εισηγήσεις, βεβαιώσεις επιτυχούς συμμετοχής σε 
εκπαιδευτικά σεμινάρια. 

Ο Φορέας Ελέγχου πρέπει επίσης να διασφαλίζει την 
κατάλληλη επιτήρηση των Ελέγχων Συμμόρφωσης που 
διενεργεί και να αποδεικνύει την ύπαρξη των μεθόδων 
που την εξασφαλίζουν. 

5. Ο Φορέας Ελέγχου πρέπει να διαθέτει το αναγκαίο 
προσωπικό και τις εγκαταστάσεις, ώστε να εκτελεί κα¬ 
τάλληλα τις διοικητικές και τεχνικές εργασίες που συνδέ¬ 
ονται με τα καθήκοντα για τα οποία έχει ορισθεί. Η επάρ¬ 
κεια του προσωπικού και των εγκαταστάσεων αποδει- 
κνύονται με κάθε πρόσφορο μέσο. 

6. Η ανεξαρτησία του προσωπικού που είναι επιφορτι¬ 
σμένο με τους ελέγχους πρέπει να διασφαλίζεται. Η αμοι¬ 
βή τους δεν πρέπει να εξαρτάται από τον αριθμό των διε¬ 
ξαγόμενων ελέγχων συμμόρφωσης ούτε από τα αποτε¬ 
λέσματα αυτών. Η πλήρωση του κριτηρίου αυτού 
αποδεικνύεται ιδίως από τις συμβάσεις εργασίας του 
προσωπικού καθώς και την ύπαρξη κατάλληλων διαδικα¬ 
σιών που εξασφαλίζουν την καλή εκτέλεση των καθηκό¬ 
ντων του προσωπικού. 

7. Οι πρακτικές του Φορέα Ελέγχου για τον Έλεγχο 
Συμμόρφωσης πρέπει να χαρακτηρίζονται από διαφά¬ 
νεια. Προςτο σκοπό αυτό ο Φορέας Ελέγχου καταγράφει 
κάθε σχετική πληροφορία ή στοιχείο. Όλα τα ενδιαφερό¬ 
μενο μέρη πρέπει να έχουν πρόσβαση στις υπηρεσίες του 


Φορέα Ελέγχου. Οι μέθοδοι ελέγχου της συμμόρφωσης 
καθώς και κάθε σχετική διαδικασία που εφαρμόζει ο Φο¬ 
ρέας πρέπει να διασφαλίζουν την αμεροληψία του Ελέγ¬ 
χου. Η πλήρωση του κριτηρίου αυτού αποδεικνύεται 
ιδίως από σχετικά έγγραφα, όπως ύπαρξη εγχειριδίου και 
κριτηρίων για τη διεξαγωγή του Ελέγχου Συμμόρφωσης 
καθώς και κάθε άλλου πρόσφορου στοιχείου που αποδει- 
κνύει ότι τα εν λόγω κριτήρια εφαρμόζονται αδιακρίτως 
σε όλους τους σχετικούς ελέγχους, από την ύπαρξη σχε¬ 
τικού αρχείου και κατάλληλων μεθόδων αρχειοθέτησης. 

8. Ο Φορέας Ελέγχου οφείλει να συνάπτει ασφάλιση 
αστικής επαγγελματικής ευθύνης για τις παρεχόμενες 
από αυτόν υπηρεσίες και να μπορεί να δικαιολογήσει το 
ύψος αυτής. Η ΕΕΤΤδύναται με Απόφασή της να ορίσει το 
ύψος της ασφαλιστικής κάλυψης των φορέων. Η πλήρω¬ 
ση του κριτηρίου αυτού αποδεικνύεται από το σχετικό 
ασφαλιστήριο συμβόλαιο. 

9. Ο Φορέας Ελέγχου πρέπει να προβλέπει κατάλληλες 
διαδικασίες για την εξασφάλιση του επαγγελματικού 
απορρήτου των πληροφοριών που περιέρχονται σε γνώ- 
σητου κατάτην άσκηση των καθηκόντωντου βάσειτης δι¬ 
οικητικής πράξης Ορισμού του ή άλλης σχετικής νομοθε¬ 
τικής διάταξης. Το κριτήριο αυτό αποδεικνύεται με κάθε 
σχετικό έγγραφο του αιτούντος που περιγράφει τις πολι¬ 
τικές του καθώς και τις διαδικασίες προστασίας του επαγ¬ 
γελματικού απορρήτου, όπως από σχετική ρήτρα στη 
σύμβαση που καταρτίζει ο αϊτών με τα πρόσωπα στα 
οποία προσφέρει τις υπηρεσίες του. 

10. Σε περίπτωση που ο Φορέας Ελέγχου προβλέπειτην 
ανάθεση μέρους των διαδικασιών Ελέγχου Συμμόρφω¬ 
σης σε τρίτους, πρέπει να εξασφαλίσει και να αποδείξει 
ότι οι τρίτοι έχουν τις απαιτούμενες ικανότητες και, επί¬ 
σης, πρέπει να αναλάβει πλήρως την ευθύνη ως προς την 
εκτέλεση της σχετικής υπηρεσίας από τους τρίτους. 

11.0 Φορέας Ελέγχου πρέπει να εξασφαλίζειτηντήρη- 
ση των διατάξεων περί προστασίας του ατόμου από την 
επεξεργασία δεδομένων προσωπικού χαρακτήρα. Η πλή¬ 
ρωση του κριτηρίου αυτού αποδεικνύεται με κάθε πρό¬ 
σφορο μέσο, όπως διαδικασίες που εφαρμόζει ο φορέας 
για την προστασία των προσωπικών δεδομένων. 

ΠΑΡΑΡΤΗΜΑ II 

ΛΟΓΟΙ ΑΡΝΗΣΗΣ ΕΓΚΡΙΣΗΣ ΑΛΛΑΓΗΣ 
ΕΛΕΓΧΟΥ ΦΟΡΕΑ 

Η ΕΕΤΤ δικαιούται, σύμφωνα με τα οριζόμενα στο άρ¬ 
θρο 5, παρ. 5 του παρόντος Κανονισμού, να αρνηθείτην 
έγκριση περί αλλαγής ελέγχου του Φορέα Ελέγχου στις 
ακόλουθες, περιοριστικά αναφερόμενες, περιπτώσεις: 

α) Όταν το ενδιαφερόμενο νομικό πρόσωπο δεν παρέ¬ 
χει, σύμφωνα με την κείμενη νομοθεσία, τις απαιτούμενες 
πληροφορίες στην ΕΕΤΤ, από τις οποίες να αποδεικνύε- 
ται ότι, στην περίπτωση αίτησής του για τον Ορισμό του 
ως Φορέα Ελέγχου πληρούνται οι έκτου παρόντος Κανο¬ 
νισμού προβλεπόμενοι όροι. 

β) Όταν υπάρχουν βάσιμες ενδείξεις ότι το ενδιαφερό¬ 
μενο νομικό πρόσωπο δεν διαθέτει σύμφωνα με τον πα¬ 
ρόντα Κανονισμό και την κείμενη νομοθεσία, την απαι- 
τούμενη αξιοπιστία και φερεγγυότητα, τα ελάχιστα εχέγ¬ 
γυο διαφάνειας, ανεξαρτησίας και αμεροληψίας ή το 
ελάχιστο απαιτούμενο κεφάλαιο ή την απαιτούμενη στε- 
λέχωση, εμπειρία και τεχνογνωσία που να εγγυάται την 
πλήρωση των κριτηρίων και προϋποθέσεων του παρό¬ 
ντος Κανονισμού. 

γ) Όταν θίγεται η ανάπτυξη του υγιούς ανταγωνισμού. 
Στην περίπτωση αυτή, τηρείται η διαδικασία και οι προθε¬ 
σμίες του Ν. 703/77. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Οκτωβρίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

-♦- 

Αριθ. 295/64 (2) 

Κανονισμός γιατον Έλεγχο Συμμόρφωσης Ασφαλών Δια¬ 
τάξεων Δημιουργίας Υπογραφής και Ασφαλών Κρυ¬ 
πτογραφικών Μονάδων. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 

ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. τον Ν. 2867/2000 "Οργάνωση και Λειτουργία των Τη¬ 
λεπικοινωνιών και άλλες Διατάξεις" (ΦΕΚ 273/Α/2000) και 
ιδίως το άρθρο 3, παρ. 14, στοιχεία (κστ’) και (κη’), 
β.το Προεδρικό Διάταγμα 150/2001 "Προσαρμογή στην 
Οδηγία 99/93/ΕΚ του Ευρωπαϊκού Κοινοβουλίου και του 
Συμβουλίου σχετικά με το κοινοτικό πλαίσιο για ηλεκτρο¬ 
νικές υπογραφές" (ΦΕΚ125/Α/2001), και ιδίως το άρθρο 4, 
παράγραφοι 2,5 και 8, και το άρθρο 7 παράγραφος 1 αυ¬ 
τού, 

γ. την Απόφαση της ΕΕΤΤ 248/71/2002 "Κανονισμός 
Παροχής Υπηρεσιών Πιστοποίησης Ηλεκτρονικής Υπο¬ 
γραφής" (ΦΕΚ 603/Β/2002), 
δ. την Απόφαση της ΕΕΤΤ 295/63/2003 "Κανονισμός 
Ορισμού Φορέων για τη Διαπίστωση Συμμόρφωσης 
Ασφαλών Διατάξεων Δημιουργίας Υπογραφής και Ασφα¬ 
λών Κρυπτογραφικών Μονάδων και Φορέων για τη Διαπί¬ 
στωση Συμμόρφωσης των Παροχών Υπηρεσιών Πιστο¬ 
ποίησης προς τα Κριτήρια Εθελοντικής Διαπίστευσης", 
ε. την Απόφαση της Επιτροπής των Ευρωπαϊκών Κοινο¬ 
τήτων της 6.11.2000 (Ε(2000) 3179τελικό), 2000/709/ΕΚ, 
"για τα ελάχιστα κριτήρια που πρέπει να λαμβάνουν υπό¬ 
ψη τα κράτη μέλη όταν ορίζουν φορείς σύμφωνα μετο άρ¬ 
θρο 3 παράγραφος 4 της Οδηγίας 1999/93/ΕΚτου Ευρω¬ 
παϊκού Κοινοβουλίου και του Συμβουλίου σχετικά με το 
κοινοτικό πλαίσιο για ηλεκτρονικές υπογραφές", 
στ. το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Εκδίδει Κανονισμό για τον Έλεγχο Συμμόρφωσης 
Ασφαλών Διατάξεων Δημιουργίας Υπογραφής και Ασφα¬ 
λών Κρυπτογραφικών Μονάδων, ο οποίος έχει ως ακο¬ 
λούθως: 

Άρθρο 1 

Σκοπός - Πεδίο Εφαρμογής 
Σκοπός της παρούσας Απόφασης είναι ο προσδιορι¬ 
σμός των κριτηρίων και της διαδικασίας ελέγχου συμ¬ 
μόρφωσης των Ασφαλών Διατάξεων Δημιουργίας Υπο¬ 
γραφής και των Ασφαλών Κρυπτογραφικών Μονάδων 
προςτα Παραρτήματα III καιII στ)του Π.Δ. 150/2001, αντι- 
στοίχως. 

Άρθρο 2 

Ορισμοί 

1. Ασφαλής Κρυπτογραφική Μονάδα: Το χρησιμοποι¬ 


ούμενο, από τους Παρόχους Υπηρεσιών Πιστοποίησης 
που εκδίδουν Αναγνωρισμένα Πιστοποιητικά, Προϊόν 
Ηλεκτρονικής Υπογραφής που προστατεύεται έναντι 
τροποποίησης και διασφαλίζει τεχνική και κρυπτογραφι¬ 
κή ασφάλεια των διεργασιών πιστοποίησης, σύμφωνα με 
το Παράρτημα II στ’του ΠΔ 150/2001 και πληροί τις απαι¬ 
τήσεις της παραγράφου 2 του άρθρου 3 του παρόντος 
Κανονισμού. 

2. Φορέας για Ασφαλείς Διατάξεις Δημιουργίας Υπο¬ 
γραφής και Ασφαλείς Κρυπτογραφικές Μονάδες ή Φορέ¬ 
ας για Προϊόντα: Ο αρμόδιος φορέας για τη διαπίστωση 
της συμμόρφωσης των Ασφαλών Διατάξεων Δημιουρ¬ 
γίας Υπογραφής μετο Παράρτημα III του Π.Δ. 150/2001 
και των Ασφαλών Κρυπτογραφικών Μονάδων, που ορί¬ 
στηκε σύμφωνα μετηνπροβλεπόμενη στην Απόφαση της 
ΕΕΤΤ ΑΠ 295/63/2003 "Κανονισμός Ορισμού Φορέων για 
τη Διαπίστωση Συμμόρφωσης Ασφαλών Διατάξεων Δημι¬ 
ουργίας Υπογραφής και Ασφαλών Κρυπτογραφικών Μο¬ 
νάδων και Φορέων για τη Διαπίστωση Συμμόρφωσης των 
Παροχών Υπηρεσιών Πιστοποίησης προς τα Κριτήρια 
Εθελοντικής Διαπίστευσης" διαδικασία. 

3. Έλεγχος Συμμόρφωσης για Προϊόντα ή Έλεγχος 
Συμμόρφωσης: Η εξέταση από Φορέα του σχεδιασμού 
ενός προϊόντος και προσδιορισμός της συμμόρφωσής 
του προς τις απαιτήσεις Ασφαλών Διατάξεων Δημιουρ¬ 
γίας Υπογραφής και Ασφαλών Κρυπτογραφικών Μονά¬ 
δων σύμφωνα με το Παράρτημα III και II στ) του ΠΔ 
150/2001, αντίστοιχα. 

4. Πιστοποιητικό Συμμόρφωσης: Το πιστοποιητικό που 
εκδίδεται από τον Φορέα για Προϊόντα σύμφωνα με τη 
διαδικασία του άρθρου 4 του παρόντος Κανονισμού. 

5. Πρότυπα: Οι τεχνικές προδιαγραφές που έχουν 
εγκριθεί από αναγνωρισμένο οργανισμό τυποποίησης 
σύμφωνα με το άρθρο 2 του Π.Δ. 39/2001 "Καθιέρωση 
μίας διαδικασίας πληροφόρησης στον τομέα των τεχνι¬ 
κών προτύπων και προδιαγραφών και των κανόνων σχετι¬ 
κά με τις υπηρεσίες της κοινωνίας των πληροφοριών σε 
συμμόρφωση προς τις Οδηγίες 98/34/ΕΚ και 98/48/ΕΚ", 
καθώς και οι τεχνικές προδιαγραφές που έχουν σαν σκο¬ 
πό την εξειδίκευση των Παραρτημάτων II στ) και III της 
Οδηγίας 1999/93/ΕΚ και τα οποία δημοσιεύονται στην 
Επίσημη Εφημερίδα των Ευρωπαϊκών Κοινοτήτων, όπως 
εκάστοτε τροποποιούνται και ισχύουν. 

6. Επίπεδο Αξιολόγησης: Το έγγραφο που περιέχει το 
σύνολο των απαιτήσεων ασφάλειας και προδιαγραφών 
ενός προϊόντος, ως προς τις οποίες αυτό αξιολογείται. 

7. Έκθεση Αξιολόγησης: Το έγγραφο που περιέχει το 
σύνολο των αποτελεσμάτων της αξιολόγησης μιας 
Ασφαλούς Διάταξης Δημιουργίας Υπογραφής ή μιας 
Ασφαλούς Κρυπτογραφικής Μονάδας σύμφωνα με τις 
απαιτήσεις του άρθρου 3 του παρόντος Κανονισμού. 

8. Λέξεις ή φράσεις, οι οποίες χρησιμοποιούνται στον 
παρόντα Κανονισμό, έχουν την έννοια η οποία τους απο¬ 
δίδεται στο Προεδρικό Διάταγμα 150/2001, στην Απόφα¬ 
ση της ΕΕΤΤ 248/71/2002, στην Απόφαση της ΕΕΤΤ 
295/63/2003 "Κανονισμός Ορισμού Φορέων για τη Διαπί¬ 
στωση Συμμόρφωσης Ασφαλών Διατάξεων Δημιουργίας 
Υπογραφής και Ασφαλών Κρυπτογραφικών Μονάδων και 
Φορέων για τη Διαπίστωση Συμμόρφωσης των Παροχών 
Υπηρεσιών Πιστοποίησης προςτα Κριτήρια Εθελοντικής 
Διαπίστευσης" ή σε περίπτωση που δεν αναφέρονται σε 
αυτά, την έννοια η οποία τους αποδίδεται στο Ν. 
2867/2000 ή σε περίπτωση που δεν αναφέρονται σε αυ- 

τόν, στο σχετικό δευτερογενές δίκαιο της Ευρωπαϊκής 
Κοινότητας. 

Άρθρο 3 

Απαιτήσεις και Κριτήρια Αξιολόγησης 

1. Οι Ασφαλείς Διατάξεις Δημιουργίας Υπογραφής 
οφείλουν να πληρούντουλάχιστοντις απαιτήσεις του Πα¬ 
ραρτήματος III του ΠΔ 150/2001. 

2. Οι Ασφαλείς Κρυπτογραφικές Μονάδες οφείλουν να 
πληρούντουλάχιστοντις εξής απαιτήσεις: 

α) Η μυστικότητα και ακεραιότητα των παραγόμενων, 
αποθηκευόμενων και χρησιμοποιούμενων Δεδομένων 
Δημιουργίας Υπογραφής εξασφαλίζεται καθ’ όλη τη 
διάρκεια ζωής τους, 

β) Τα Δεδομένα Δημιουργίας Υπογραφής που χρησιμο¬ 
ποιούνται για την παραγωγή της υπογραφής δεν πρέπει 
να μπορούν, με εύλογη βεβαιότητα, να αντληθούν και η 
υπογραφή πρέπει να προστατεύεται από πλαστογραφία, 
με τα μέσα της σύγχρονης τεχνολογίας, 
γ) Ο νόμιμος υπογράφων πρέπει να έχει τη δυνατότητα 
να προστατεύει αποτελεσματικά τα Δεδομένα Δημιουρ¬ 
γίας Υπογραφής που χρησιμοποιούνται για την παραγω¬ 
γή της υπογραφής έναντι της χρησιμοποίησής τους από 
τρίτους. 

3. Η αξιολόγηση της συμμόρφωσης ή μη προς τις απαι¬ 
τήσεις των παρ. 1 και 2 του παρόντος άρθρου για τις 
Ασφαλείς Διατάξεις Δημιουργίας Υπογραφής και τις 
Ασφαλείς Κρυπτογραφικές Μονάδες, αντίστοιχα, διενερ- 
γείται με βάση τα κριτήρια, τα οποία προσδιορίζονται στο 
Παράρτημα του παρόντος Κανονισμού. 

4. Η αξιολόγηση των Ασφαλών Διατάξεων Δημιουργίας 
Υπογραφής και των Ασφαλών Κρυπτογραφικών Μονά¬ 
δων, η οποία διενεργείται σύμφωνα με την διαδικασία του 
άρθρου 4 του παρόντος Κανονισμού, θα πρέπει να ανα- 
φέρεται στις ακόλουθες λειτουργίες, στο μέτρο που αυ¬ 
τές παρέχονται: 

α) Παραγωγή Δεδομένων Δημιουργίας Υπογραφής, 
β) Μεταφορά Δεδομένων Δημιουργίας Υπογραφής σε 
αποθηκευτικό μέσο. 

γ) Αποθήκευση Δεδομένων Δημιουργίας Υπογραφής, 
δ) Δημιουργία υπογραφής. 

Άρθρο 4 

Διαδικασία Διαπίστωσης Συμμόρφωσης 
1. Η Διαπίστωση Συμμόρφωσης των Ασφαλών Διατάξε¬ 
ων Δημιουργίας Υπογραφής και των Ασφαλών Κρυπτο¬ 
γραφικών Μονάδων διενεργείται από τον Φορέα για Προϊ¬ 
όντα. 

2.0 κατασκευαστής ή ο εξουσιοδοτημένος αντιπρόσω¬ 
πός του καταθέτει αίτηση στο Φορέα για Προϊόντα στην 
οποία αναφέρει λεπτομερώς όλες τις σχετικές με το προϊ¬ 
όν πληροφορίες, συνοδευόμενη από τα απαιτούμενα έγ¬ 
γραφα, για κάθε προϊόν για το οποίο αιτείται τον Έλεγχο 
Συμμόρφωσης. Σε αυτά περιλαμβάνονται τουλάχιστον 
(α) το Επίπεδο Αξιολόγησης, 

(β) η Έκθεση Αξιολόγησης, 

(γ) το "Σχέδιο Προστασίας", το οποίο περιγράφειτις επι- 
διωκόμενες απαιτήσεις ασφαλείας, στην περίπτωση που 
η αξιολόγηση διενεργηθεί με βάση τα Κοινά Κριτήρια 
σύμφωνα μετά αναφερόμενα στο Παράρτημα του παρό¬ 
ντος Κανονισμού, και 

όποιο άλλο έγγραφο κρίνεται απαραίτητο από το Φο¬ 
ρέα για Προϊόντα. 


3. Ο Φορέας για Προϊόντα μέσα σε εύλογο χρονικό διά¬ 
στημα, το οποίο μόνο σε αντικειμενικά δικαιολογημένες 
περιπτώσεις δύναται να υπερβαίνει τις 15 εργάσιμες ημέ¬ 
ρες, εκδίδει αιτιολογημένη απόφαση που περιλαμβάνει 
την Έκθεση Αξιολόγησης του προϊόντος και το πόρισμα 
του ελέγχου που εκπονήθηκε βάσει των στοιχείων της 
παρ. 2 του παρόντος άρθρου και την κοινοποιεί στον εν¬ 
διαφερόμενο. Σε περίπτωση συμμόρφωσης του εκάστο- 
τε προϊόντος του ενδιαφερομένου, ο Φορέας για Προϊό¬ 
ντα εκδίδει Πιστοποιητικό Συμμόρφωσης. 

4. Το Πιστοποιητικό Συμμόρφωσης περιλαμβάνει του¬ 
λάχιστον τα παρακάτω στοιχεία: 

α) Λεπτομερή περιγραφή του προϊόντος, ιδίως το όνο¬ 
μα και τη διεύθυνση του τόπου εγκατάστασης του κατα¬ 
σκευαστή, το όνομα, είδος, τύπο, έκδοση και τις λειτουρ¬ 
γίες του προϊόντος, 

β) Βεβαίωση ότι το προϊόν πληροίτουλάχιστοντις απαι- 
τήσειςτου Παραρτήματος III του ΠΔ 150/2001 και του άρ¬ 
θρου 3 παράγραφος 1 και 3 του παρόντος Κανονισμού, 
εάν πρόκειται για Ασφαλείς Διατάξεις Δημιουργίας Υπο¬ 
γραφής, ή του Παραρτήματος II στ) του ΠΔ 150/2001 και 
του άρθρου 3 παράγραφος 2 και 3 του παρόντος, εάν 
πρόκειται για Ασφαλείς Κρυπτογραφικές Μονάδες, 

γ) Τις τυχόν απαιτήσεις περιβάλλοντος χώρου για την 
ασφαλή χρήση του προϊόντος, 

δ) Το Επίπεδο Αξιολόγησης και την ισχύ των μηχανι¬ 
σμών ασφάλειας, 

ε) Τηνπερίοδο ισχύοςτου πιστοποιητικού, εάν και όπου 
κρίνεται απαραίτητο. 

Η ΕΕΤΤ δύναται με Απόφασή της να ορίζει επιπλέον 
στοιχεία για το ελάχιστο περιεχόμενο του Πιστοποιητικού 
Συμμόρφωσης. 

5. Οποιοσδήποτε έχει έννομο συμφέρον δύναται, με αί¬ 
τησή του, να ζητήσει από την ΕΕΤΤ την αξιολόγηση της 
Απόφασης του Φορέα για Προϊόντα σχετικά με την έκδο¬ 
ση Πιστοποιητικού Συμμόρφωσης. Η αίτηση πρέπει να 
υποβάλλεται εντός δεκαπέντε (15) ημερών από τη δημο¬ 
σίευση της σχετικής απόφασης του Φορέα για Προϊόντα 
στο δικτυακό τόπο της ΕΕΤΤ, σύμφωνα με το άρθρο 8, 
παρ. 3 του παρόντος Κανονισμού. Η απόφαση εκδίδεται 
εντόςτριάντα (30) ημερών απότηνημερομηνία υποβολής 
της αίτησης. Μετά τη λήξη της παραπάνω προθεσμίας, 
εάν δεν υποβληθεί σχετική αίτηση ή αφού η ΕΕΤΤ εξετά¬ 
σει κατ’ ουσίαν την υποβληθείσα αίτηση και την απορρί- 
ψει, ισχύει η απόφαση του Φορέα για Προϊόντα. 

6. Η ισχύςτου Πιστοποιητικού Συμμόρφωσης Ασφαλών 
Διατάξεων Δημιουργίας Υπογραφής ή Ασφαλών Κρυπτο¬ 
γραφικών Μονάδων άρχεται από της δημοσίευσής του 
στο Μητρώο που τηρεί η ΕΕΤΤ βάσει του άρθρου 8 του 
παρόντος Κανονισμού. 

Άρθρο 5 

Δικαιώματα και Υποχρεώσεις των αιτούντων τον Έλεγχο 
Συμμόρφωσης και των Κατόχων Πιστοποιητικών 
Συμμόρφωσης 

1. Ο Φορέας για Προϊόντα ορίζει την αμοιβή και τις δα¬ 
πάνες για την εκτέλεση των υπηρεσιών του σε κάθε εν¬ 
διαφερόμενο είτε κατά την αίτηση της διαπίστωσης συμ¬ 
μόρφωσης είτε κατά την χορήγηση του Πιστοποιητικού 
Συμμόρφωσης. 

2. Ο κάτοχος Πιστοποιητικού Συμμόρφωσης υποχρε- 
ούται να εξασφαλίζει τη συμμόρφωση του προϊόντος για 
το οποίο έχει χορηγηθεί Πιστοποιητικό Συμμόρφωσης με 

βάση τις απαιτήσεις του παρόντος Κανονισμού και της 
σχετικής με τις ηλεκτρονικές υπογραφές νομοθεσίας που 
αποτέλεσαν τη βάση για τη χορήγησή του. 

3.0 κάτοχος του Πιστοποιητικού Συμμόρφωσης καθώς 
και οιοσδήποτε υπεύθυνος για τη διάθεση του προϊόντος 
ως Ασφαλούς Διάταξης Δημιουργίας Υπογραφής ή ως 
Ασφαλούς Κρυπτογραφικής Μονάδας, υποχρεούται να 
διαθέτει στην αγορά το προϊόν για το οποίο χορηγήθηκε 
Πιστοποιητικό Συμμόρφωσης συνοδευόμενο από το Πι¬ 
στοποιητικό Συμμόρφωσης. Η χρήση και αναφορά στο 
Πιστοποιητικό Συμμόρφωσης δεν πρέπει να είναι παρα¬ 
πλανητική. Σε περίπτωση ανάκλησης του Πιστοποιητικού 
Συμμόρφωσης ο κάτοχος του Πιστοποιητικού Συμμόρ¬ 
φωσης καθώς και οιοσδήποτε υπεύθυνος για τη διάθεση 
του προϊόντος στην αγορά υποχρεούται να διακόπτει 
αμέσως κάθε χρήση του και αναφορά σε αυτό. 

Άρθρο 6 

Ανάκληση των Πιστοποιητικών Συμμόρφωσης από τον 
Φορέα για Προϊόντα 

1. Ο Φορέας για Προϊόντα δύναται με αιτιολογημένη 
απόφασή του να ανακαλέσει το Πιστοποιητικό Συμμόρ¬ 
φωσης εάν διαπιστώσει ότι το προϊόν για το οποίο έχει χο¬ 
ρηγηθεί Πιστοποιητικό Συμμόρφωσης δεν πληροί τις 
απαιτήσεις που χρησιμοποιήθηκαν ως βάση για τη χορή¬ 
γησή του ή εάντο προϊόν δεν πληροίτις απαιτήσεις ασφά¬ 
λειας όπως ορίζονται στο Παράρτημα III ή II στ) του ΠΔ 
150/2001 και στο άρθρο 3 του παρόντος Κανονισμού. 

2. Οποιοσδήποτε έχει έννομο συμφέρον δύναται, με αί¬ 
τησή του, να ζητήσει από την ΕΕΤΤ την αξιολόγηση της 
Απόφασης του Φορέα για Προϊόντα σχετικά με την ανά¬ 
κληση του Πιστοποιητικού Συμμόρφωσης. Η αίτηση πρέ¬ 
πει να υποβάλλεται εντός δεκαπέντε (15) ημερών από τη 
δημοσίευση της σχετικής απόφασηςτου Φορέα για Προϊ¬ 
όντα στο δικτυακό τόπο της ΕΕΤΤ, σύμφωνα με το άρθρο 
8, παρ. 3 του παρόντος Κανονισμού. Η απόφαση εκδίδε- 
ται εντός τριάντα (30) ημερών από την ημερομηνία υπο¬ 
βολής της αίτησης. Μετά τη λήξη της παραπάνω προθε¬ 
σμίας, εάν δεν υποβληθεί σχετική αίτηση ή αφού η ΕΕΤΤ 
εξετάσει κατ’ ουσίαν την υποβληθείσα αίτηση και την 
απορρίψει, ισχύει η απόφαση του Φορέα. 

3. Η ισχύςτου Πιστοποιητικού Συμμόρφωσης Ασφαλών 
Διατάξεων Δημιουργίας Υπογραφής ή Ασφαλών Κρυπτο¬ 
γραφικών Μονάδων παύει από της δημοσιεύσεως της 
ανάκλησής του στο Μητρώο που τηρεί η ΕΕΤΤ βάσει του 
άρθρου 8 του παρόντος Κανονισμού. 

Άρθρο 7 

Άσκηση Εποπτείας 

1. Ο Φορέας για Προϊόντα υποβάλλει στην ΕΕΤΤ εντός 
δύο (2) εργασίμων ημερών από την ημερομηνία έκδοσης 
του Πιστοποιητικού Συμμόρφωσης επικυρωμένο αντί¬ 
γραφο της απόφασής του σχετικά με τη συμμόρφωση 
του προϊόντος καθώς καιτου οικείου Πιστοποιητικού Συμ¬ 
μόρφωσης σύμφωνα με τα οριζόμενα στο άρθρο 4 του 
παρόντος, καταβάλλοντας προς τούτο τα τέλη που προ- 
βλέπονται στο άρθρο 11 της παρούσας Απόφασης, άλ¬ 
λως η ΕΕΤΤ δύναται να επιβάλλει τις κυρώσεις του άρ¬ 
θρου 9 του παρόντος. 

2. Ομοίως ο Φορέας για Προϊόντα υποβάλλει στην ΕΕΤΤ 
εντός δύο (2) εργασίμων ημερών από την ημερομηνία 
ανάκλησης του Πιστοποιητικού Συμμόρφωσης, επικυρω¬ 


μένο αντίγραφο της σχετικής απόφασής του, άλλως η 
ΕΕΤΤ δύναται να επιβάλλει τις κυρώσεις του άρθρου 9 
του παρόντος. 

3. Η ΕΕΤΤ έχει δικαίωμα να ζητεί και οποιοδήποτε άλλο 
σχετικό στοιχείο και ο Φορέας για Προϊόντα υποχρεούται 
να της παρέχει κάθε πληροφορία. 

4. Σε περίπτωση ενδείξεων ότι οι διενεργηθέντες έλεγ¬ 
χοι για τη διαπίστωση συμμόρφωσης παρουσιάζουν ελ¬ 
λείψεις ή ότι τα πιστοποιημένα προϊόντα φέρουν ελαττώ¬ 
ματα ή ελλείψεις ως προς την ασφάλειά τους ή προς το 
σκοπό δειγματοληπτικών ελέγχων, η ΕΕΤΤ ή οι οριζόμενοι 
από αυτή εμπειρογνώμονες που πληρούν το εχέγγυο της 
ανεξαρτησίας δύνανται να διενεργήσουν έλεγχο για να 
διαπιστώσουν κατά πόσο τα εν λόγω προϊόντα ελέγχθη¬ 
καν σύμφωνα με τις απαιτήσεις των άρθρων 3 και 4 του 
παρόντος Κανονισμού και κατά πόσο πληρούν τις απαι¬ 
τήσεις της κείμενης νομοθεσίας γιατις ηλεκτρονικές υπο¬ 
γραφές. Οι κατασκευαστές, οι εξουσιοδοτημένοι αντι¬ 
πρόσωποί τους, οι υπεύθυνοι για τη διάθεση των προϊό¬ 
ντων στην αγορά, καθώς και οι υπεύθυνοι Φορείς για τη 
διαπίστωση της συμμόρφωσης και την αξιολόγηση των εν 
λόγω προϊόντων υποχρεούνται να συνεργάζονται με την 
ΕΕΤΤ και να της παρέχουν κάθε πληροφορία και διευκό¬ 
λυνση για την πραγματοποίηση του ελέγχου. 

5. Η ΕΕΤΤ δύναται να προβαίνει σε αποκάλυψη πληρο¬ 
φοριών που είναι αναγκαίες για την εκπλήρωση των κα¬ 
θηκόντων της, σεβόμενη την αρχή της αναλογικότητας 
και το επαγγελματικό απόρρητο. 

Άρθρο 8 

Δημοσιότητα πιστοποιητικών 

1. Η ΕΕΤΤ τηρεί Μητρώο των Ασφαλών Διατάξεων Δη¬ 
μιουργίας Υπογραφής και αντίστοιχα Μητρώο των Ασφα¬ 
λών Κρυπτογραφικών Μονάδων για τα οποία χορηγήθη¬ 
κε Πιστοποιητικό Συμμόρφωσης από αρμόδιο Φορέα για 
Προϊόντα. Στο Μητρώο αναγράφονται τα στοιχεία του 
προϊόντος (όνομα, τύπος, έκδοση), τα στοιχεία του κατα¬ 
σκευαστή και όπου υπάρχει τα στοιχεία του εξουσιοδο¬ 
τημένου αντιπροσώπου του (επωνυμία, διακριτικός τίτ¬ 
λος, έδρα, ΑΦΜ, νόμιμοι εκπρόσωποι) και τηρείται, επί¬ 
σης, επικυρωμένο αντίγραφο του Πιστοποιητικού 
Συμμόρφωσης. Στο ίδιο Μητρώο αναγράφεται κάθε τρο¬ 
ποποίηση των προαναφερόμενων στοιχείων και όποια 
ανάκληση των Πιστοποιητικών Συμμόρφωσης. 

2. Τυχόν τροποποίηση των ανωτέρω στοιχείων γνωστο¬ 
ποιείται άμεσα στην ΕΕΤΤ. 

3. Στο δικτυακό τόπο της ΕΕΤΤ δημοσιεύονται τα στοι¬ 
χεία της παραγράφου 1. 

Άρθρο 9 

Καταγγελίες-Κυρώσεις 

Καταγγελίες κατά των Φορέων ή των κατόχων Πιστο¬ 
ποιητικών Συμμόρφωσης πρέπει να κατατίθενται στην 
ΕΕΤΤ, η οποία τις εξετάζει και δύναται να επιβάλει τις δι¬ 
οικητικές κυρώσεις του άρθρου 12 παράγραφος 1 του Ν. 
2867/2000 σε συνδυασμό με το άρθρο 9 της Απόφασης 
της ΕΕΤΤ 295/63/2003 "Κανονισμός Ορισμού Φορέων για 
τη Διαπίστωση Συμμόρφωσης Ασφαλών Διατάξεων Δημι¬ 
ουργίας Υπογραφής και Ασφαλών Κρυπτογραφικών Μο¬ 
νάδων και Φορέων για τη Διαπίστωση Συμμόρφωσης των 
Παροχών Υπηρεσιών Πιστοποίησης προς τα Κριτήρια 
Εθελοντικής Διαπίστευσης". 

Άρθρο 10 
Διεθνείς πτυχές 

1. Τα Πιστοποιητικά Συμμόρφωσης για προϊόντα που 
εκδίδονται από Φορέα για Προϊόντα, ο οποίος είναι εγκα¬ 
τεστημένος σε κράτος-μέλος της Ευρωπαϊκής Ένωσης 
και έχει οριστεί σύμφωνα με τη κείμενη νομοθεσία της Ευ¬ 
ρωπαϊκής Ένωσης, έχουν άμεση ισχύ και στην Ελλάδα. 

2. Στην περίπτωση Φορέα για Προϊόντα, ο οποίος έχει 
ορισθεί με βάση τη νομοθεσία κράτους εκτός Ευρωπαϊ¬ 
κής Ένωσης, η ΕΕΤΤ ή τα οριζόμενα από την ΕΕΤΤ πρό¬ 
σωπα εξετάζουν εάν τα προϊόντα ηλεκτρονικής υπογρα¬ 
φής που πιστοποιήθηκαν, οι διαδικασίες αξιολόγησης και 
ελέγχου συμμόρφωσης των εν λόγω προϊόντων, καθώς 
και οι κανόνες που ισχύουν για τους Φορείς ελέγχου συμ¬ 
μόρφωσης, διασφαλίζουν την ισοδυναμία ως προςτο επί¬ 
πεδο αξιολόγησης των Πιστοποιητικών Συμμόρφωσης. 
Τα ως άνω Πιστοποιητικά Συμμόρφωσης, δύνανται να 
αναγνωρίζονται και βάσει διμερών ή πολυμερών συμφω¬ 
νιών μεταξύ της ΕΕΤΤ και Εθνικών Ρυθμιστικών Αρχών ή 
Διεθνών Οργανισμών. 

3. Η ΕΕΤΤ προς το σκοπό της διαπίστωσης της ισοδυ¬ 
ναμίας, όπως ορίζεται στην παράγραφο 2 του παρόντος, 
δύναται να συμφωνεί με την αρμόδια Αρχή της χώρας 
εγκατάστασης του Φορέα για Προϊόντα τη διαδικασία 
αναγνώρισης της ισοδυναμίας, εκτός και αν ισχύουν δι¬ 
μερείς ή πολυμερείς συμφωνίες. 

Άρθρο 11 
Τέλη 

1. Το τέλος κοινοποίησης της έκδοσης του Π ιστοποιητι- 
κού Συμμόρφωσης από τον Φορέα για Προϊόντα ορίζεται 
σε €100. 

2. Η ΕΕΤΤ δύναται με Απόφασή της να αναπροσαρμόζει 
τα εν λόγω τέλη. 

Άρθρο 12 
Έναρξη Ισχύος 

Ο παρών Κανονισμός τίθεται σε ισχύ από τη δημοσίευ¬ 
σή του στην Εφημερίδα της Κυβερνήσεως. 

ΠΑΡΑΡΤΗΜΑ 

Α. Κριτήρια Αξιολόγησης Ασφαλών Διατάξεων Δημιουρ¬ 
γίας Υπογραφής 

Η αξιολόγηση διενεργείται με βάση τα εξής κριτήρια: 

α) Κριτήρια Ασφάλειας Αξιολόγησης Πληροφοριακών 
Συστημάτων (ΙηίοΓπιαΙίοπ ΤθοόποΙοργ δθουπίγ ΕνβΙυβΙίοη 
Οπίθπα - ΙΤ3ΕΟ), έκδοση 1.2 (Γραφείο Επίσημων Δημοσι¬ 
εύσεων των Ευρωπαϊκών Κοινοτήτων, 28 Ιουνίου 1991) ή 
της εκάστοτε ισχύουσας έκδοσης με ελάχιστο επίπεδο 
αξιολόγησης Ε3 και βαθμολογία "υψηλή" για την ελάχιστη 
ισχύ των μηχανισμών ασφάλειας 

ή 

β) Κοινά Κριτήρια για την Αξιολόγηση Ασφάλειας Πλη¬ 
ροφοριακών Συστημάτων (Οοπιπιοπ ΟπΙθπβ ΐοτ Ιηΐοτ- 
πιαίίοπ ΤθοΙιποΙοργ δθουπίγ ΕναΙυαΙίοπ -00), όπως αυτά 
διατυπώνονται στο Πρότυπο ΙδΟ/ΙΕΟ 15408:1999, έκδο¬ 
ση 2.1 ή της εκάστοτε ισχύουσας έκδοσης με ελάχιστο 
επίπεδο αξιολόγησης Διασφάλισης "4", Επαυξημένο 
(ΕναΙυαΙίοη ΑεευΓαποθ ΕονθΙ 4 ΑυρπιοπΙθό - "ΕΑΕ4+"). Η 
επαύξηση αφορά στα ακόλουθα συστατικά εμπιστοσύ¬ 
νης (ΗεευΓαηοθ οοπιροπθπΐε), όπως ορίζονται στο εν λό¬ 
γω Πρότυπο: ί) Α\/Α_νΐ_Α.4: ανάλυση ευπάθειας έναντι 
επιθέσεων υψηλού δυναμικού (νυΙπθΓβόίΝΙγΑεεΘεεπηΘπί- 


νυΙπθΓΒόίΙίΙγ ΑπαΙγείε- Η^ΙιΙγ ΓθδίεΙαπΙ) καιϋ) ΑνΑ_Μδυ.3: 
ανάλυση ανασφαλών καταστάσεων λόγω κακής χρήσης 
(νυΙπθΓΒόίΙίΙγ Αεεθεεπίθπΐ - Μίευδθ - ΑπαΙγείδ 3πό ΐΘδΐίπρ 
ίθΓ ΙΠδΘΟυΓΘ 3ΐ3ΐΘ3). 

Β. Κριτήρια Αξιολόγησης Ασφαλών Κρυπτογραφικών 
Μονάδων 

Η αξιολόγηση διενεργείται με βάση τα εξής κριτήρια: 
α) Κριτήρια Αξιολόγησης Ασφάλειας Πληροφοριακών Συ¬ 
στημάτων (ΙηίθΓπΐ3ΐίοη ΤθούποΙοργ δθουπίγ ΕναΙυαΙίοπ ΟιίΙθ- 
Π3 -ΙΤ3ΕΟ), Έκδοση 1.2 ή της εκάστοσε ισχύουσας έκδοσης, 
με ελάχιστο Επίπεδο Αξιολόγησης (ΕνβΙυβΙίοη ΕθνθΙ) "Ε3", 

ή 

β) Κοινά Κριτήρια για την Αξιολόγηση Ασφάλειας Πλη¬ 
ροφοριακών Συστημάτων (Οοπιηποη ΟπΙοπα Ιογ Ιηίοτ- 
πΐ3ίίοπ ΤΘοόηοΙοργ δθουπίγ ΕνβΙυβΙίοη -00), όπως αυτά 
διατυπώνονται στο Πρότυπο ΙδΟ/ΙΕΟ 15408:1999, έκδο¬ 
ση 2.1 ή της εκάστοτε ισχύουσας έκδοσης με ελάχιστο 
επίπεδο αξιολόγησης Διασφάλισης "4". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Οκτωβρίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

-Φ- 

Αριθ. 295/65 (3) 

Κανονισμός για την Εθελοντική Διαπίστευση των 
Παροχών Υπηρεσιών Πιστοποίησης 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 

ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το Ν. 2867/2000 "Οργάνωση και Λειτουργία των Τη¬ 
λεπικοινωνιών και άλλες Διατάξεις" (ΦΕΚ273/Α/2000) και 
ιδίως το άρθρο 3, παράγρ. 14, στοιχεία (κστ’) και (κη’), 
β. το Προεδρικό Διάταγμα 150/2001 "Προσαρμογή στην 
Οδηγία 1999/93/ΕΚ του Ευρωπαϊκού Κοινοβουλίου και 
του Συμβουλίου σχετικά με το κοινοτικό πλαίσιο για ηλε¬ 
κτρονικές υπογραφές" (ΦΕΚ125/Α/2001), και ιδίως το άρ¬ 
θρο 4, παράγραφοι 2, 5 και 8, 
γ. την Απόφαση της ΕΕΤΤ 248/71/2002 "Κανονισμός Πα¬ 
ροχής Υπηρεσιών Πιστοποίησης Ηλεκτρονικής Υπογρα¬ 
φής" (ΦΕΚ 603/Β/2002), 

δ. την Απόφαση της ΕΕΤΤ 295/63/2003 "Κανονισμός 
Ορισμού Φορέων για τη Διαπίστωση Συμμόρφωσης 
Ασφαλών Διατάξεων Δημιουργίας Υπογραφής και Ασφα¬ 
λών Κρυπτογραφικών Μονάδων και Φορέων για τη Διαπί¬ 
στωση Συμμόρφωσης των Παροχών Υπηρεσιών Πιστο¬ 
ποίησης προς τα Κριτήρια Εθελοντικής Διαπίστευσης", 
ε. την Απόφαση της ΕΕΤΤ 295/64/2003 "Κανονισμός για τον 
Έλεγχο Συμμόρφωσης Ασφαλών Διατάξεων Δημιουργίας 
Υπογραφής και Ασφαλών Κρυπτογραφικών Μονάδων", 
στ. το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Εκδίδει Κανονισμό για την Εθελοντική Διαπίστευση των 
Παροχών Υπηρεσιών Πιστοποίησης, ο οποίος έχει ως 
ακολούθως: 

Άρθρο 1 

Σκοπός - Πεδίο Εφαρμογής 
Σκοπός της παρούσας Απόφασης είναι ο προσδιορι- 

σμός κανόνων σχετικά με τα κριτήρια και τη διαδικασία 
της Εθελοντικής Διαπίστευσης των Παροχών Υπηρεσιών 
Πιστοποίησης Ηλεκτρονικής Υπογραφής. 

Άρθρο 2 
Ορισμοί 

1. Εθελοντική Διαπίστευση: Η Διαπίστευση του άρθρου 
2παράγραφος 13του Π.Δ. 150/2001 που χορηγείται από 
την ΕΕΤΤ ύστερα από αίτηση του ενδιαφερομένου Παρό- 
χου Υπηρεσιών Πιστοποίησης, ο οποίος εκδίδει Αναγνω¬ 
ρισμένα Πιστοποιητικά. 

2. Βασικές Υπηρεσίες Πιστοποίησης στο πλαίσιο της 
Εθελοντικής Διαπίστευσης: α) εγγραφή συνδρομητών, β) 
δημιουργία πιστοποιητικών, γ) υπηρεσίες καταλόγου και 
δ) υπηρεσίες ανάκλησης πιστοποιητικών. 

3. Ανάκληση της Εθελοντικής Διαπίστευσης: Η ατομική 
διοικητική πράξη με την οποία η ΕΕΤΤ με αιτιολογημένη 
απόφαση και κατόπιν ακρόασης του Εθελοντικά Διαπι¬ 
στευμένου Παρόχου Υπηρεσιών Πιστοποίησης ανακαλεί 
την Εθελοντική Διαπίστευση. 

4. Φορέας για Εθελοντική Διαπίστευση: Ο αρμόδιος φο¬ 
ρέας για τη διαπίστωση της συμμόρφωσης Παροχών 
Υπηρεσιών Πιστοποίησης προς τα κριτήρια Εθελοντικής 
Διαπίστευσης σύμφωνα με τις διατάξεις της παρούσας, ο 
οποίος ορίσθηκε σύμφωνα με τη διαδικασία που προβλέ- 
πεται στην Απόφαση 295/63/2003 της ΕΕΤΤ. 

5. Φορέας για Ασφαλείς Διατάξεις Δημιουργίας Υπο¬ 
γραφής και Ασφαλείς Κρυπτογραφικές Μονάδες ή Φορέ¬ 
ας για Προϊόντα: Ο αρμόδιος φορέας για τη διαπίστωση 
της συμμόρφωσης των Ασφαλών Διατάξεων Δημιουρ¬ 
γίας Υπογραφής με το Παράρτημα III του Π.Δ. 150/2001 
και των Ασφαλών Κρυπτογραφικών Μονάδων σύμφωνα 
με τις διατάξεις της υπ’ αριθ. 295/64/2003 απόφασης της 
ΕΕΤΤ, ο οποίος ορίστηκε σύμφωνα μετηνπροβλεπόμενη 
στην Απόφαση της ΕΕΤΤ ΑΠ 295/63/2003 "Κανονισμός 
Ορισμού Φορέων για τη Διαπίστωση Συμμόρφωσης 
Ασφαλών Διατάξεων Δημιουργίας Υπογραφής και Ασφα¬ 
λών Κρυπτογραφικών Μονάδων και Φορέων για τη Διαπί¬ 
στωση Συμμόρφωσης των Παροχών Υπηρεσιών Πιστο¬ 
ποίησης προς τα Κριτήρια Εθελοντικής Διαπίστευσης" 
διαδικασία. 

6. Έλεγχος Συμμόρφωσης για Εθελοντική Διαπίστευση 
ή Έλεγχος Συμμόρφωσης: Η εξέταση από ένα Φορέα για 
Εθελοντική Διαπίστευση της υποδομής, των υπηρεσιών 
και διαδικασιών των Παροχών Υπηρεσιών Πιστοποίησης 
και προσδιορισμός της συμμόρφωσής τους προς τις 
απαιτήσεις για την Εθελοντική Διαπίστευση. 

7. Πιστοποιητικό Συμμόρφωσης: Το πιστοποιητικό που 
εκδίδεται από τον Φορέα για Εθελοντική Διαπίστευση 
σύμφωνα με τη διαδικασία του άρθρου 5 του παρόντος 
Κανονισμού. 

8. Έκθεση: Η έκθεση που υποβάλλει ο αϊτών τον Έλεγ¬ 
χο Συμμόρφωσης προς τα κριτήρια Εθελοντικής Διαπί¬ 
στευσης στον Φορέα για την Εθελοντική Διαπίστευση και 
στην ΕΕΤΤ, και η οποία περιλαμβάνει τα στοιχεία που ανα- 
φέρονται στο άρθρο 5 παράγραφος 1 β) του παρόντος 
Κανονισμού. 

9. Έκθεση Αξιολόγησης Παρόχου Υπηρεσιών Πιστοποί¬ 
ησης ή Έκθεση Αξιολόγησης: Το έγγραφο που περιέχει 
το σύνολο των αποτελεσμάτων της αξιολόγησης των 
σχετικών με την Εθελοντική Διαπίστευση υπηρεσιών ενός 
Παρόχου Υπηρεσιών Πιστοποίησης, σύμφωνα με την δια¬ 
δικασία του άρθρου 5 του παρόντος Κανονισμού. 


10. Λέξεις ή φράσεις, οι οποίες χρησιμοποιούνται στον 
παρόντα Κανονισμό, έχουν την έννοια η οποία τους απο¬ 
δίδεται στο Προεδρικό Διάταγμα 150/2001, στην Απόφα¬ 
ση της ΕΕΤΤ 248/71/2002, στην Απόφαση της ΕΕΤΤ 
295/63/2003 "Κανονισμός Ορισμού Φορέων για τη Διαπί¬ 
στωση Συμμόρφωσης Ασφαλών Διατάξεων Δημιουργίας 
Υπογραφής και Ασφαλών Κρυπτογραφικών Μονάδων και 
Φορέων για τη Διαπίστωση Συμμόρφωσης των Παροχών 
Υπηρεσιών Πιστοποίησης προς τα Κριτήρια Εθελοντικής 
Διαπίστευσης", στην Απόφαση της ΕΕΤΤ 295/64/2003 
"Κανονισμός για τον Έλεγχο Συμμόρφωσης Ασφαλών 
Διατάξεων Δημιουργίας Υπογραφής και Ασφαλών Κρυ¬ 
πτογραφικών Μονάδων" ή σε περίπτωση που δεν αναφέ- 
ρονται σε αυτά, την έννοια η οποία τους αποδίδεται στο 
Ν. 2867/2000 ή σε περίπτωση που δεν αναφέρονται σε αυ¬ 
τόν, στο σχετικό δευτερογενές δίκαιο της Ευρωπαϊκής 
Κοινότητας. 

Άρθρο 3 

Δικαιούχοι - Δικαίωμα Χορήγησης Εθελοντικής 
Διαπίστευσης 

Εθελοντική Διαπίστευση χορηγείται στους Παρόχους 
Υπηρεσιών Πιστοποίησης που εκδίδουν Αναγνωρισμένα 
Πιστοποιητικά, έχουν προηγουμένως γνωστοποιηθεί σύμ¬ 
φωνα με τις διατάξεις του άρθρου 10 της Απόφασης της 
ΕΕΤΤ 248/71/2002 "Κανονισμός Παροχής Υπηρεσιών Πι¬ 
στοποίησης Ηλεκτρονικής Υπογραφής" (ΦΕΚ603/Β/2002), 
παρέχουν τουλάχιστον τις Βασικές Υπηρεσίες Πιστοποίη¬ 
σης και πληρούν τα κριτήρια του άρθρου 4 του παρόντος 
Κανονισμού. 

Άρθρο 4 

Κριτήρια για την Εθελοντική Διαπίστευση των Παροχών 
Υπηρεσιών Πιστοποίησης 

1. Οι Πάροχοι Υπηρεσιών Πιστοποίησης που αιτούνται 
την Εθελοντική Διαπίστευση πρέπει να αποδεικνύουν τη 
συ μμόρφωσή τους με τις απαιτήσεις του ΠΔ150/2001 και 
της Απόφασης της ΕΕΤΤ 248/71/2002 και με κάθε άλλη 
ρύθμιση που αφορά στην έκδοση Αναγνωρισμένων Πι¬ 
στοποιητικών. 

2. Οι δικαιούχοι, στους οποίους έχει χορηγηθεί πιστο¬ 
ποιητικό συμμόρφωσης Ασφαλών Κρυπτογραφικών Μο¬ 
νάδων ή Ασφαλών Διατάξεων Δημιουργίας Υπογραφής, 
σύ μφωνα με τις διατάξεις της Απόφασης ΑΠ 295/64/2003 
της ΕΕΤΤ "Κανονισμός για τον Έλεγχο Συμμόρφωσης 
Ασφαλών Διατάξεων Δημιουργίας Υπογραφής και Ασφα¬ 
λών Κρυπτογραφικών Μονάδων", οφείλουν να μεριμνούν 
για την εκπλήρωση των απαιτήσεων περιβάλλοντος χώ¬ 
ρου ώστε να διασφαλίζονται οι ακόλουθες λειτουργίες: α) 
παραγωγή των Δεδομένων Δημιουργίας Υπογραφής που 
χρησιμοποιούν για την υπογραφή των Αναγνωρισμένων 
Πιστοποιητικών των δικαιούχων και για την υπογραφή της 
πληροφορίας σχετικά με την κατάσταση των Πιστοποιη¬ 
τικών, β) παραγωγή των Δεδομένων Δημιουργίας Υπο¬ 
γραφής των δικαιούχων Αναγνωρισμένων Πιστοποιητι¬ 
κών, γ) υπογραφή των Αναγνωρισμένων Πιστοποιητικών 
των δικαιούχων, δ) υπογραφή της πληροφορίας σχετικά 
με την κατάσταση των Πιστοποιητικών. 

3. Η ασφάλεια των παρεχόμενων υπηρεσιών των δικαι¬ 
ούχων πρέπει να έχει διαπιστωθεί από Φορέα για Εθελο¬ 
ντική Διαπίστευση σύμφωνα με τη διαδικασία που ορίζε¬ 
ται στο άρθρο 5 του παρόντος Κανονισμού. 

4. Ο Πάροχος Υπηρεσιών Πιστοποίησης που αιτείται 

την Εθελοντική Διαπίστευση και δηλώνει προς τους δικαι¬ 
ούχους Αναγνωρισμένων Πιστοποιητικών, στην ΕΕΤΤ ή 
σε τρίτους ότι τα Δεδομένα Δημιουργίας Υπογραφής των 
δικαιούχων Αναγνωρισμένων Πιστοποιητικών παράγο- 
νται ή αποθηκεύονται σε ή εφαρμόζονται με Ασφαλή Διά¬ 
ταξη Δημιουργίας Υπογραφής, οφείλει να είναι σε θέση 
να τεκμηριώνει, όποτε του ζητηθεί από την ΕΕΤΤ ή οποι- 
ονδήποτε έχει έννομο συμφέρον, πώς διασφαλίζει το γε¬ 
γονός αυτό. Προς το σκοπό αυτό, ο Πάροχος Υπηρεσιών 
Πιστοποίησης γνωστοποιεί σε κάθε ενδιαφερόμενο την 
μέθοδο με την οποία θεωρεί ότι διασφαλίζει τα ανωτέρω. 

Άρθρο 5 

Διαδικασία Διαπίστωσης Συμμόρφωσης για το Σκοπό 
της Εθελοντικής Διαπίστευσης Παροχών Υπηρεσιών 
Πιστοποίησης 

1. Κατόπιν αίτησης του ενδιαφερομένου Παρόχου Υπη¬ 
ρεσιών Πιστοποίησης, ο Φορέας για Εθελοντική Διαπί¬ 
στευση ελέγχει την ασφάλεια των παρεχόμενων υπηρε¬ 
σιών του ως άνω ενδιαφερομένου όσον αφορά στην κα¬ 
ταλληλότητα των μέτρων ασφάλειας και της υλοποίησης 
αυτών στηνπράξη. Γιατο σκοπό αυτό, ο ενδιαφερόμενος 
υποβάλλει στο Φορέα για Εθελοντική Διαπίστευση τα 
ακόλουθα έγγραφα: 

α) Τα Πιστοποιητικά Συμμόρφωσης που χορηγήθηκαν 
από Φορέα για Προϊόντα, τα οποία πρέπει να αντιστοι¬ 
χούν στα προϊόντα που χρησιμοποιεί ο ενδιαφερόμενος 
και να περιγράφονται στην Έκθεση που συνυποβάλλει 
σύμφωνα με το στοιχείο β’ του παρόντος. Ο Φορέας για 
Εθελοντική Διαπίστευση ελέγχει ιδίως την ισχύ των ως 
άνω Πιστοποιητικών και εάν οι απαιτήσεις περιβάλλοντος 
χώρου που αναφέρονται σε αυτά υλοποιούνται αποτελε¬ 
σματικά από τον ενδιαφερόμενο. 

β) Έκθεση που περιλαμβάνει τουλάχιστον τα παρακάτω 
στοιχεία: 

ί) περιγραφή των εγκαταστάσεων και όλων των ανα¬ 
γκαίων τεχνικών και οργανωτικών μέτρων ασφάλειας και 
της καταλληλότητάς τους, 

ϋ) τον κατάλογο των προϊόντων που χρησιμοποιούνται 
για τη δημιουργία Προηγμένων Ηλεκτρονικών Υπογρα¬ 
φών, 

ίϋ) τα προβλεπόμενα μέτρα ασφάλειας προκειμένου να 
διατηρηθούν σε αδιάλειπτη λειτουργία οι παρεχόμενες 
υπηρεσίες, ιδίως σε καταστάσεις έκτακτης ανάγκης, 
ίν) τα μέτρα προστασίας αρχείων και δεδομένων, 
ν) περιγραφή των διαδικασιών εξασφάλισης της αξιοπι¬ 
στίας του απασχολούμενου προσωπικού, 
νί) τα κείμενα τα οποία περιγράφουν την Πολιτική Πι¬ 
στοποίησης και τη Δήλωση Πρακτικής του Παρόχου Υπη¬ 
ρεσιών Πιστοποίησης. ΗΔήλωση Πρακτικής θα πρέπει να 
περιλαμβάνει τουλάχιστον τα στοιχεία που αναφέρονται 
στο Παράρτημα I της Απόφασης της ΕΕΤΤ 248/71/2002, 
όπως ισχύει. 

2. Ο Φορέας για Εθελοντική Διαπίστευση ελέγχει, διε¬ 
ξάγοντας προς τούτο αυτοψία, την υλοποίηση στην πρά¬ 
ξη των περιγραφόμενων στην Έκθεση μέτρων ασφάλει¬ 
ας. 

3. Ο Φορέας για Εθελοντική Διαπίστευση εκδίδει, μέσα 
σε εύλογο χρονικό διάστημα, το οποίο δεν δύναται να 
υπερβαίνει τις είκοσι (20) εργάσιμες ημέρες, απόφαση 
που περιλαμβάνει την Έκθεση Αξιολόγησης και το πόρι¬ 
σμα του ελέγχου που εκπονήθηκε βάσει των στοιχείων 
της παρ. 1 του παρόντος άρθρου και την κοινοποιεί στον 


ενδιαφερόμενο. Στην περίπτωση διαπίστωσης συμμόρ¬ 
φωσης του ενδιαφερομένου, ο Φορέας για Εθελοντική 
Διαπίστευση χορηγεί Πιστοποιητικό Συμμόρφωσης. 

4. Το Πιστοποιητικό Συμμόρφωσης περιλαμβάνει του¬ 
λάχιστον τα παρακάτω στοιχεία: 

α) Τα στοιχεία του Παρόχου Υπηρεσιών Πιστοποίησης 
(επωνυμία, διακριτικό τίτλο, έδρα, ΑΦΜ, νόμιμους εκπρο¬ 
σώπους), 

β) Τις υπηρεσίες του Παρόχου Υπηρεσιών Πιστοποίη¬ 
σης που άπτονται της έκδοσης Αναγνωρισμένων Πιστο¬ 
ποιητικών στο πλαίσιο της Εθελοντικής Διαπίστευσης, 
γ) Βεβαίωση ότι ο Πάροχος Υπηρεσιών Πιστοποίησης 
πληροί τουλάχιστον τις απαιτήσεις του ΠΔ 150/2001, της 
Απόφασης της ΕΕΤΤ 248/71 /2002 και των άρθρων 3 και 4 
του παρόντος Κανονισμού, 

δ) Τις τυχόν απαιτήσεις περιβάλλοντος χώρου για την 
ασφαλή παροχή των υπηρεσιώντου Παρόχου Υπηρεσιών 
Πιστοποίησης, 

ε) Στην περίπτωση που ο Πάροχος Υπηρεσιών Πιστο¬ 
ποίησης παρέχει μέρος των υπηρεσιών του σε άλλους 
Παρόχους Υπηρεσιών Πιστοποίησης ή εάν αναθέτει σε 
τρίτους μέρος της διαδικασίας πιστοποίησης, την περι¬ 
γραφή των υπηρεσιών αυτών. 

5. Η αξιολόγηση του Εθελοντικά Διαπιστευμένου Παρό¬ 
χου Υπηρεσιών Πιστοποίησης για τη διαπίστωση της συμ¬ 
μόρφωσής του επαναλαμβάνεται κάθε τρία (3) έτη. 

Άρθρο 6 

Διαδικασία Εθελοντικής Διαπίστευσης των Παροχών 
Υπηρεσιών Πιστοποίησης 

1. Η ΕΕΤΤ χορηγεί Εθελοντική Διαπίστευση στους εν¬ 
διαφερομένους Παρόχους Υπηρεσιών Πιστοποίησης. 

2. Ο ενδιαφερόμενος καταθέτει έγγραφη αίτηση στην 
οποία αναφέρει την κατηγορία υπηρεσιών για Εθελοντική 
Διαπίστευση καθώς και τα ακόλουθα δικαιολογητικά: 

α) Επικυρωμένο αντίγραφο του Πιστοποιητικού Συμ¬ 
μόρφωσης που εξέδωσε ο Φορέας για Εθελοντική Διαπί¬ 
στευση και της απόφασής του που περιλαμβάνει την Έκ¬ 
θεση Αξιολόγησης και το σχετικό πόρισμα, 
β) Την Έκθεση όπως ορίζεται στο άρθρο 5 παράγραφος 
1 στοιχ. β’ του παρόντος Κανονισμού, 
γ) Αντίγραφο της τυποποιημένης σύμβασης την οποία ο 
Πάροχος Υπηρεσιών Πιστοποίησης συνάπτει με τους δι¬ 
καιούχους Αναγνωρισμένων Πιστοποιητικών καθώς και 
κάθε σχετικό έγγραφο που διέπειτη Σύμβαση, 
δ) Αντίγραφο του εγγράφου με το οποίο ο Πάροχος 
Υπηρεσιών Πιστοποίησης εκπληρώνει την υποχρέωση 
του άρθρου 8 (υποχρέωση ενημέρωσης) της Απόφασης 
της ΕΕΤΤ 248/71/2002. 

ε) Υπεύθυνη Δήλωση ότι δεν έχει επέλθει ουδεμία τρο¬ 
ποποίηση στην κατάσταση του Πιστοποιητικού Συμμόρ¬ 
φωσης από την ημερομηνία χορήγησής του. 

3. Η ΕΕΤΤ υποχρεούται εντός πέντε (5) εργάσιμων ημε¬ 
ρών από την κατάθεση της αίτησης, να επιβεβαιώσει ότι η 
αίτηση περιλαμβάνει το σύνολο των εγγράφων της παρα¬ 
γράφου 2 του παρόντος άρθρου ή ειδικώς να προσδιορί¬ 
σει ποιο έγγραφο υπολείπεται και να το ζητήσει εγγρά- 
φως από τον αιτούντα την Εθελοντική Διαπίστευση. Ο αϊ¬ 
τών οφείλει να προσκομίσει κάθε έγγραφο που τυχόν 
ζητηθεί εντός δεκαπέντε (15) ημερών από την κοινοποίη¬ 
ση του σχετικού εγγράφου της ΕΕΤΤ. Σε περίπτωση μη 
έγκαιρης υποβολής των στοιχείων από τον αιτούντα η αί¬ 
τηση απορρίπτεται. 

4. Εντός δεκαπέντε (15) ημερών από την προσήκουσα 
κατάθεση της αίτησης, η ΕΕΤΤ δύναται να ζητεί κάθε ανα¬ 
γκαία διευκρίνιση για τον έλεγχο της συνδρομής των κρι¬ 
τηρίων του άρθρου 4 του παρόντος Κανονισμού που βα¬ 
σίζονται στα προσκομισθέντα έγγραφα, 

5. Η ΕΕΤΤ αποφασίζει με αιτιολογημένη απόφασή της 
για την Εθελοντική Διαπίστευση του αιτούντα εντός προ¬ 
θεσμίας δεκαπέντε (15) εργασίμων ημερών από την επι¬ 
βεβαίωση ότι η αίτηση περιλαμβάνει το σύνολο των εγ¬ 
γράφων ή από την παρέλευση των προθεσμιών που ανα- 
φέρονται στις παραγράφους 3 και 4 του παρόντος. 

6. Η αίτηση, εκτός από την περίπτωση που αναφέρεται 
στην παράγραφο 3 του παρόντος, απορρίπτεται στις 
εξής, περιοριστικά αναφερόμενες, περιπτώσεις: 

α) μη παροχής των απαραίτητων διευκρινίσεων σύμφω¬ 
να με την παράγραφο 4 του παρόντος, 

β) μη επαρκούς τεκμηρίωσης της πλήρωσης ενός ή πε¬ 
ρισσοτέρων κριτηρίωντου άρθρου 4του παρόντος βάσει 
των προσκομισθέντων εγγράφων, ή 

γ) μη πλήρωσης των απαιτήσεων που επιβάλλονται με 
βάση το ΠΔ 150/2001 και την Απόφαση της ΕΕΤΤ 
248/71/2002 στους Παρόχους Υπηρεσιών Πιστοποίησης 
που εκδίδουν Αναγνωρισμένα Πιστοποιητικά. 

7. Στον ενδιαφερόμενο του οποίου η αίτηση έγινε δεκτή 
χορηγείται Εθελοντική Διαπίστευση για τις υπηρεσίες για 
τις οποίες ζητήθηκε και στην οποία περιλαμβάνονται και 
τυχόν όροι για την ασφαλή παροχή των εν λόγω υπηρε¬ 
σιών, ιδίως οι απαιτήσεις περιβάλλοντος χώρου που ανα¬ 
γράφονται στο Πιστοποιητικό Συμμόρφωσηςτου άρθρου 
5 παράγραφος 4 δ’ του παρόντος Κανονισμού. 

8. Πριν τη χορήγηση Εθελοντικής Διαπίστευσης και την 
καταχώρηση των σχετικών στοιχείων στο Μητρώο του 
άρθρου 12 του παρόντος Κανονισμού, απαγορεύεται η 
παροχή Υπηρεσιών Πιστοποίησης με αναφορά στην Εθε¬ 
λοντική Διαπίστευση. 

Άρθρο 7 

Δικαιώματα και Υποχρεώσεις των αιτούντωντην Εθελο¬ 
ντική Διαπίστευση και των Διαπιστευμένων Παροχών 
Υπηρεσιών Πιστοποίησης 

1. Ο διαπιστευμένος Πάροχος Υπηρεσιών Πιστοποίη¬ 
σης διατηρεί στη διάθεση των ενδιαφερομένων Αρχών, τα 
σχετικά έγγραφα με τον Έλεγχο Συμμόρφωσης που διε- 
νεργήθηκε από Φορέα για Εθελοντική Διαπίστευση για 
διάστημα τουλάχιστον 10 ετών από την ημερομηνία διε¬ 
νέργειας του Ελέγχου Συμμόρφωσης. 

2. Ο αϊτών προς το σκοπό της διενέργειας του Ελέγχου 
Συμμόρφωσης από Φορέα για Εθελοντική Διαπίστευση 
και ο Διαπιστευμένος Πάροχος Υπηρεσιών Πιστοποίησης 
προς το σκοπό των ελέγχων που πραγματοποιούνται 
σύμφωνα με την παράγραφο 5 του παρόντος ή κατόπιν 
παραγγελίας της ΕΕΤΤ σύμφωνα με το άρθρο 8 του πα¬ 
ρόντος, υποχρεούνται να συνεργάζονται με τον Φορέα 
για Εθελοντική Διαπίστευση και να του παρέχουν κάθε δι¬ 
ευκόλυνση. 

3. Ο αϊτών προς το σκοπό της διενέργειας του Ελέγχου 
Συμμόρφωσης από Φορέα για Εθελοντική Διαπίστευση 
και ο Διαπιστευμένος Πάροχος Υπηρεσιών Πιστοποίησης 
προς το σκοπό των ελέγχων που πραγματοποιούνται 
σύμφωνα και με τα οριζόμενα στην παράγραφο 2 του πα¬ 
ρόντος, υποχρεούνται να καταβάλουν στον Φορέα για 
Εθελοντική Διαπίστευση αμοιβή για την εκτέλεση των 
υπηρεσιών του είτε κατά την αίτηση της διαπίστωσης 


συμμόρφωσης είτε κατά την χορήγηση του Πιστοποιητι¬ 
κού Συμμόρφωσης είτε κατά τη διενέργεια ελέγχου σύμ¬ 
φωνα με τα οριζόμενα στο άρθρο 8 της παρούσας. 

4. Ο διαπιστευμένος Πάροχος Υπηρεσιών Πιστοποίη¬ 
σης υποχρεούται να εξασφαλίζει τη συμμόρφωση του με 
τις απαιτήσεις του ΠΔ 150/2001, της Απόφασης της ΕΕΤΤ 
248/71/2002 και του άρθρου 4 του παρόντος, όπως εκά- 
στοτε ισχύουν, καθ’ όλη τη διάρκεια ισχύος της Εθελοντι¬ 
κής Διαπίστευσης. 

5. Ο διαπιστευμένος Πάροχος Υπηρεσιών Πιστοποίη¬ 
σης υποχρεούται να υποβάλει σε Φορέα για Εθελοντική 
Διαπίστευση και στην ΕΕΤΤ, χωρίς καμία καθυστέρηση, 
κάθε τροποποίηση των στοιχείων που αναφέρονται στην 
Έκθεση του άρθρου 5 παράγραφος 1 στοιχ. β’ του παρό¬ 
ντος. Ο Φορέας για Εθελοντική Διαπίστευση ελέγχει τις 
εν λόγω τροποποιήσεις, διενεργεί εάν κρίνει απαραίτητο 
έλεγχο στις εγκαταστάσεις του διαπιστευμένου Παρόχου 
και αποφασίζει αιτιολογημένα μέσα σε εύλογο χρονικό 
διάστημα ως προς την τροποποίηση του χορηγηθέντος 
Πιστοποιητικού Συμμόρφωσης. Η απόφαση κοινοποιείται 
στον ενδιαφερόμενο, ο οποίος στη συνέχεια την υποβάλ¬ 
λει μαζί με το τυχόν τροποποιηθέν Πιστοποιητικό στην 
ΕΕΤΤ. Η ΕΕΤΤ εγκρίνει ή απορρίπτει εντός δέκα (10) ημε¬ 
ρών από την υποβολή των παραπάνω εγγράφων τις προ- 
τεινόμενες τροποποιήσεις. Ο διαπιστευμένος Πάροχος 
απαγορεύεται να υλοποιήσει τις εν λόγω τροποποιήσεις 
πριν από την έκδοση της απόφασης του Φορέα για Εθε¬ 
λοντική Διαπίστευση, την τυχόν τροποποίηση του χορη¬ 
γηθέντος Πιστοποιητικού Συμμόρφωσης, καθώς και την 
έγκριση της ΕΕΤΤ. 

6. Ο διαπιστευμένος Πάροχος Υπηρεσιών Πιστοποίη¬ 
σης υποχρεούται να μεριμνά εγκαίρως για την ανανέωση 
του Πιστοποιητικού Συμμόρφωσης και να υποβάλει στην 
ΕΕΤΤ χωρίς καθυστέρηση επικυρωμένο αντίγραφο αυ¬ 
τού. 

7. Ο διαπιστευμένος Πάροχος Υπηρεσιών Πιστοποίη¬ 
σης δύναται να επικαλείται την Εθελοντική Διαπίστευση 
ως προς τις υπηρεσίες γιατις οποίες έχει διαπιστευθεί και 
υποχρεούται να αποφεύγει κάθε παραπλανητική αναφο¬ 
ρά σε αυτήν. Με την ανάκληση της Εθελοντικής Διαπί¬ 
στευσης ο Πάροχος Υπηρεσιών Πιστοποίησης διακόπτει 
αμέσως κάθε σχετική αναφορά. 

Άρθρο 8 

Άσκηση Εποπτείας 

1. Η ΕΕΤΤ εποπτεύει τους διαπιστευμένους Παρόχους 
Υπηρεσιών Πιστοποίησης. Προςτο σκοπό αυτό, η ΕΕΤΤ ή 
τα οριζόμενα από την ΕΕΤΤ πρόσωπα έχουν το δικαίωμα 
αυτεπαγγέλτως ή κατόπιν καταγγελίας να ζητούν στοι¬ 
χεία και να προβαίνουν σε επιθεωρήσεις στους χώρους 
εγκατάστασης και λειτουργίας των διαπιστευμένων Πα¬ 
ροχών Υπηρεσιών Πιστοποίησης. 

2. Ο διαπιστευμένος Πάροχος Υπηρεσιών Πιστοποίη¬ 
σης γνωστοποιεί χωρίς καθυστέρηση στην ΕΕΤΤ κάθε εν¬ 
δεχόμενο πρόβλημα και κάθε σημαντικό περιστατικό σχε¬ 
τικά με την ασφάλεια των παρεχόμενων υπηρεσιών. 

3. Η ΕΕΤΤ, στις περιπτώσεις της παραγράφου 2 του πα¬ 
ρόντος, ζητεί από τον διαπιστευμένο Πάροχο Υπηρεσιών 
Πιστοποίησης την τροποποίηση των πρακτικών πιστοποί¬ 
ησής του, την υποβολή επικαιροποιημένης έκδοσης της 
Έκθεσης του άρθρου 5 παρ. 1, στοιχείο β’ του παρόντος 
καθώς και την υποβολή τροποποιημένου Πιστοποιητικού 
Συμμόρφωσης, χορηγούμενου από Φορέα για Εθελοντι- 

κή Διαπίστευση. Η ΕΕΤΤ δύναται επίσης να παραγγείλει 
τη διενέργεια ελέγχου από Φορέα για Εθελοντική Διαπί¬ 
στευση, ο οποίος θα προτείνει τα ενδεικνυόμενα μέτρα. 

4. Σε περίπτωση που η ΕΕΤΤ κρίνει ότι τα μέτρα της πα¬ 
ραγράφου 3 του παρόντος δεν είναι ικανά να αποτρέψουν 
αποτελεσματικά τον κίνδυνο ως προς την ασφάλεια των 
παρεχόμενων υπηρεσιών πιστοποίησης, η ΕΕΤΤ μέχριτην 
τροποποίηση των πρακτικών πιστοποίησής του Παρόχου 
δύναται να αναστείλει προσωρινά τη λειτουργία του, σύμ¬ 
φωνα με τα οριζόμενα στο άρθρο 10 του παρόντος Κανο¬ 
νισμού. Η ΕΕΤΤ δύναται να ειδοποιεί με κάθε πρόσφορο 
μέσο τους Παρόχους Υπηρεσιών Πιστοποίησης που εκδί¬ 
δουν Αναγνωρισμένα Πιστοποιητικά καθώς και οποιοδή- 
ποτε θίγόμενο πρόσωπο σχετικά με το ενδεχόμενο πρό¬ 
βλημα ασφάλειας ή το περιστατικό που ανέκυψε. 

5. Η ΕΕΤΤ δύναται να προβαίνει σε αποκάλυψη πληρο¬ 
φοριών που είναι αναγκαίες για την εκπλήρωση των κα¬ 
θηκόντων της, σεβόμενη την αρχή της αναλογικότητας 
και το επαγγελματικό απόρρητο. 

Άρθρο 9 

Ανάκληση της Εθελοντικής Διαπίστευσης 

1. Η ΕΕΤΤ δύναται να ανακαλέσει την Εθελοντική Διαπί¬ 
στευση με αιτιολογημένη απόφασή της, τηρουμένηςτης 
αρχής της αναλογικότητας, στην περίπτωση που 

α) ο Εθελοντικά Διαπιστευμένος Πάροχος Υπηρεσιών 
Πιστοποίησης δεν πληροί πλέον ή δεν πληρούσε τα κρι¬ 
τήρια για την Εθελοντική Διαπίστευσή του κατά το χρόνο 
χορήγησης της Εθελοντικής Διαπίστευσης, σε περίπτω¬ 
ση που 

β) παραβαίνει τις υποχρεώσεις του σύμφωνα με τον πα¬ 
ρόντα Κανονισμό, 

γ) παραβαίνειτις υποχρεώσεις που επιβάλλονται στους 
γνωστοποιημένους Παρόχους Υπηρεσιών Πιστοποίησης 
που εκδίδουν Αναγνωρισμένα Πιστοποιητικά σύμφωνα με 
το ΠΔ 150/2001 και την Απόφαση της ΕΕΤΤ 248/71/2002, 

δ) τα μέτρα του άρθρου 8 παράγραφοι 3 και 4 δεν κρί- 
νονται επαρκή, 

ε) περιέλθει σε πτώχευση, εκκαθάριση, αναγκαστική 
διαχείριση, πτωχευτικό συμβιβασμό ή σε οποιαδήποτε 
ανάλογη κατάσταση ή έχει κινηθεί εναντίον του ανάλογη 
διαδικασία ή σε περίπτωση παύσης των εργασιών του για 
οποιονδήποτε λόγο. 

2. Η απόφαση με την οποία ανακαλείται η Εθελοντική 
Διαπίστευση ενός Παρόχου Υπηρεσιών Πιστοποίησης 
δημοσιεύεται άμεσα στο Μητρώο των Παροχών Υπηρε¬ 
σιών Πιστοποίησης το οποίο διατηρεί η ΕΕΤΤ, σύμφωνα 
μετά οριζόμενα στο άρθρο 12του παρόντος Κανονισμού. 

Άρθρο 10 

Αναστολή Παροχής Υπηρεσιών Εθελοντικής 
Διαπίστευσης 

1. Η ΕΕΤΤ δύναται, μέχρι την έκδοση οριστικής απόφα¬ 
σης σχετικά με την ανάκληση της Εθελοντικής Διαπί¬ 
στευσης ή την επιβολή κυρώσεως στον Πάροχο Υπηρε¬ 
σιών Πιστοποίησης, να διατάξει την αναστολή της παρο¬ 
χής υπηρεσιών Εθελοντικής Διαπίστευσης, εφόσον 
πληρούνται σωρευτικά οι εξής προϋποθέσεις: 

α) Πιθανολογείται ότι ο εθελοντικά διαπιστευμένος Πά¬ 
ροχος Υπηρεσιών Πιστοποίησης δεν τηρεί τις προϋποθέ¬ 
σεις παροχής υπηρεσιών Εθελοντικής Διαπίστευσης, 
σύμφωνα με την κείμενη νομοθεσία, 

β) Η αναστολή είναι αναγκαία για την αποφυγή άμεσα 


επικείμενου και άλλως αναπότρεπτου κινδύνου ή ανεπα¬ 
νόρθωτης βλάβης, ιδίως στο δημόσιο συμφέρον. 

γ) Εκκινεί σχετική διαδικασία είτε αυτεπαγγέλτως από 
την ΕΕΤΤ είτε κατόπιν καταγγελίας. 

Γιατην εφαρμογή του παρόντος άρθρου, αναφορικά με 
τις προθεσμίες, τηρούνται αναλογικά οι διατάξεις του 
"Κανονισμού σχετικού με τη Διαδικασία Λήψης Ασφαλι¬ 
στικών Μέτρων κατ’ εφαρμογή της παραγράφου 4 του 
άρθρου 12 του Ν. 2867/2000, η οποία προστέθηκε με το 
άρθρο δωδέκατο, παρ. 2 του Ν. 3082/2002 (ΦΕΚ 
316/Α/2002)", (ΦΕΚ 158/Β/2003). 

2. Η ΕΕΤΤ δύναται να εκδίδει προσωρινή διαταγή, κατ’ 
αναλογία των διατάξεων του "Κανονισμού σχετικού με τη 
Διαδικασία Λήψης Ασφαλιστικών Μέτρων κατ’ εφαρμογή 
της παραγράφου 4 του άρθρου 12 του Ν. 2867/2000, η 
οποία προστέθηκε με το άρθρο δωδέκατο, παρ. 2 του Ν. 
3082/2002 (ΦΕΚ316/Α/2002)", (ΦΕΚ 158/Β/2003). 

3. Με την έκδοση προσωρινής διαταγής ή απόφασης 
περί αναστολής των παρεχόμενων υπηρεσιών Εθελοντι¬ 
κής Διαπίστευσης, και μέχρι την έκδοση οριστικής από¬ 
φασης σχετικά με την ανάκληση της Εθελοντικής Διαπί¬ 
στευσης, ο Διαπιστευμένος Πάροχος Υπηρεσιών Πιστο¬ 
ποίησης υποχρεούται να αποφεύγει οποιαδήποτε 
παραπλανητική αναφορά στην Εθελοντική Διαπίστευση. 

Άρθρο 11 
Διεθνείς πτυχές 

1. Τα Αναγνωρισμένα Πιστοποιητικά που εκδίδονται 
από Πάροχο Υπηρεσιών Πιστοποίησης, ο οποίος είναι 
εγκατεστημένος σε κράτος - μέλος της Ευρωπαϊκής 
Ένωσης και έχει διαπιστευθεί σύμφωνα με τη νομοθεσία 
αυτού είναι νομικώς ισοδύναμα με τα εκδιδόμενα πιστο¬ 
ποιητικά Παρόχου Υπηρεσιών Πιστοποίησης, διαπιστευ¬ 
μένου σύμφωνα με την κείμενη ελληνική νομοθεσία εάν η 
ασφάλεια των παρεχόμενων Υπηρεσιών Πιστοποίησης εί¬ 
ναι αποδεδειγμένα ισοδύναμη με τις απαιτήσεις τις κείμε¬ 
νης ελληνικής νομοθεσίας. Η ΕΕΤΤ προς το σκοπό της 
διαπίστωσης της ισοδυναμίας, όπως ορίζεται ανωτέρω, 
δύναται να συμφωνεί με την αρμόδια Αρχή της χώρας 
εγκατάστασης ή διαπίστευσης του διαπιστευμένου Πα¬ 
ρόχου Υπηρεσιών Πιστοποίησης τη διαδικασία αναγνώρι¬ 
σης της ισοδυναμίας, εκτός και αν ισχύουν διμερείς ή πο¬ 
λυμερείς συμφωνίες 

2. Στην περίπτωση Εθελοντικά Διαπιστευμένου Παρό¬ 
χου ο οποίος έχει διαπιστευθεί σύμφωνα με τη νομοθεσία 
κράτους εκτός Ευρωπαϊκής Ένωσης, η ΕΕΤΤ ή τα οριζό¬ 
μενα από την ΕΕΤΤ πρόσωπα εξετάζουν εάν 

α) οι απαιτήσεις σύμφωνα με τις οποίες διαπιστεύθηκε 
εθελοντικά ο ανωτέρω Πάροχος Υπηρεσιών Πιστοποίησης, 

β) τα Προϊόντα Ηλεκτρονικής Υπογραφής που χρησιμο¬ 
ποιεί, 

γ) οι διαδικασίες αξιολόγησης και ελέγχου συμμόρφω¬ 
σης των εν λόγω προϊόντων και Παροχών Υπηρεσιών Πι¬ 
στοποίησης, 

δ) οι κανόνες που ισχύουν για τους Φορείς Ελέγχου 
Συμμόρφωσης καθώς και 

ε) το σύστημα διαπίστευσης και εποπτείαςτου κράτους 
αυτού, 

διασφαλίζουν την ισοδυναμία ως προς την ασφάλεια 
των παρεχόμενων Υπηρεσιών Πιστοποίησης. Εναλλακτι¬ 
κά, τα Αναγνωρισμένα Πιστοποιητικά που εκδίδονται από 
τους ανωτέρω Παρόχους Υπηρεσιών Πιστοποίησης ανα¬ 
γνωρίζονται βάσει διμερών ή πολυμερών συμφωνιών με- 

ταξύ της ΕΕΤΤ και Εθνικών Ρυθμιστικών Αρχών ή Διεθνών 
Οργανισμών. 

Άρθρο 12 

Δημοσιότητα αποφάσεων και πιστοποιητικών 

1. Η ΕΕΤΤ τηρεί Μητρώο των διαπιστευμένων Παροχών 
Υπηρεσιών Πιστοποίησης. Στο Μητρώο, εκτός των στοι¬ 
χείων που προβλέπονται στο άρθρο 10 της Απόφασης της 
ΕΕΤΤ 248/71/2002, αναγράφονται τα στοιχεία της Εθελο¬ 
ντικής Διαπίστευσης, συμπεριλαμβανομένου του Πιστο¬ 
ποιητικού Συμμόρφωσης που χορηγήθηκε από Φορέα για 
Εθελοντική Διαπίστευση. Στο ίδιο Μητρώο αναγράφεται 
η παύση των εργασιών των Εθελοντικά Διαπιστευμένων 
Παροχών Υπηρεσιών Πιστοποίησης, κάθε τροποποίηση 
των προαναφερόμενων στοιχείων καθώς και η αναστολή 
των παρεχόμενων υπηρεσιών και η ανάκληση της Εθελο¬ 
ντικής Διαπίστευσης. Επίσης αναγράφονται τα στοιχεία 
των Παροχών Υπηρεσιών Πιστοποίησης, (επωνυμία, δια¬ 
κριτικός τίτλος, έδρα, ΑΦΜ, νόμιμοι εκπρόσωποι) των 
οποίων η Εθελοντική Διαπίστευση αναγνωρίσθηκε ως 
ισοδύναμη από την ΕΕΤΤ. 

2. Στο δικτυακό τόπο της ΕΕΤΤ δημοσιεύονται τα στοι¬ 
χεία της παραγράφου 1. 

Άρθρο 13 

Κυρώσεις - Καταγγελίες 

1. Καταγγελίες κατά των Φορέων για Εθελοντική Διαπί¬ 
στευση ή των διαπιστευμένων Παροχών Υπηρεσιών Πι¬ 
στοποίησης πρέπει να κατατίθενται στην ΕΕΤΤ, η οποία 
τις εξετάζει και δύναται να επιβάλει τις διοικητικές κυρώ¬ 
σεις του άρθρου 9, παράγραφος 1, της Απόφασης της 
ΕΕΤΤ ΑΠ 295/63/2003 "Κανονισμός Ορισμού Φορέων για 
τη Διαπίστωση Συμμόρφωσης Ασφαλών Διατάξεων Δημι¬ 
ουργίας Υπογραφής και Ασφαλών Κρυπτογραφικών Μο¬ 
νάδων και Φορέων για τη Διαπίστωση Συμμόρφωσης των 
Παροχών Υπηρεσιών Πιστοποίησης προς τα Κριτήρια 
Εθελοντικής Διαπίστευσης" καθώς και τις κυρώσεις της 
παραγράφου 2του παρόντος άρθρου, εκδίδοντας ειδικά 
αιτιολογημένη απόφαση, ύστερα από προηγούμενη 
ακρόαση των ενδιαφερομένων. 

2. Με την επιφύλαξη των άρθρων 9 και 10 του παρόντος, 
η παράβαση των υποχρεώσεων του διαπιστευμένου Πα- 
ρόχου Υπηρεσιών Πιστοποίησης επισύρει τις κυρώσεις 
του άρθρου 12, παράγραφος Ι,του Ν. 2867/2000 σε συν¬ 
δυασμό με το άρθρο 9 της Απόφασης ΑΠ 295/63/2003 της 
ΕΕΤΤ "Κανονισμός Ορισμού Φορέων για τη Διαπίστωση 
Συμμόρφωσης Ασφαλών Διατάξεων Δημιουργίας Υπο¬ 
γραφής και Ασφαλών Κρυπτογραφικών Μονάδων και Φο¬ 
ρέων για τη Διαπίστωση Συμμόρφωσης των Παροχών 
Υπηρεσιών Πιστοποίησης προς τα Κριτήρια Εθελοντικής 
Διαπίστευσης". 


Άρθρο 14 
Τέλη 

1. Τα τέλη ανταποκρίνονται στο κόστος που προκύπτει 
από τη διαδικασία χορήγησης της Εθελοντικής Διαπί¬ 
στευσης και την εποπτεία των διαπιστευμένων Παροχών 
Υπηρεσιών Πιστοποίησης. 

2. Με την κατάθεση της αίτησης οι αιτούντες τη χορή¬ 
γηση Εθελοντικής Διαπίστευσης σύμφωνα με τις διατά¬ 
ξεις του παρόντος Κανονισμού υποχρεούνται να καταβά¬ 
λουν ανταποδοτικό τέλος στην ΕΕΤΤ, το ύψος του οποίου 
είναι ανάλογο του κόστους χορήγησης της Εθελοντικής 
Διαπίστευσης. Το επιβαλλόμενο τέλος ορίζεται σε € 
600,00. 

3. Για κάθε ημερολογιακό έτος και μέχρι τις 31 Ιανουά¬ 
ριου κάθε έτους καταβάλλεται ετήσιο τέλος εποπτείας 
των Εθελοντικά Διαπιστευμένων Παροχών Υπηρεσιών Πι¬ 
στοποίησης, το οποίο καθορίζεται με απόφαση της ΕΕΤΤ. 

4. Γ ια κάθε γνωστοποίηση τροποποίησης στοιχείωντων 
Εθελοντικά Διαπιστευμένων Παροχών Υπηρεσιών Πιστο¬ 
ποίησης καταβάλλεται τέλος ίσο με € 100,00. 

5. Σε περίπτωση διενέργειας ελέγχου εκ μέρους της 
ΕΕΤΤ για την ανάκληση της Εθελοντικής Διαπίστευσης 
σύμφωνα με το άρθρο 9, καταβάλλεται τέλος, το οποίο 
καθορίζεται με απόφαση της ΕΕΤΤ. 

6. Η ΕΕΤΤ δύναται με Απόφασή της να αναπροσαρμόζει 
τα εν λόγω τέλη. 

Άρθρο 15 

Ενημέρωση Ευρωπαϊκής Επιτροπής 

1. Η ΕΕΤΤ κοινοποιεί στην Ευρωπαϊκή Επιτροπή τα στοι¬ 
χεία όλωντων Παροχών Υπηρεσιών Πιστοποίησης, στους 
οποίους χορηγείται Εθελοντική Διαπίστευση, καθώς και 
τα κριτήρια και λοιπές προϋποθέσεις πουσυνοδεύουντις 
σχετικές πράξεις Εθελοντικής Διαπίστευσης. 

2. Η ως άνω υποχρέωση ενημέρωσης της Ευρωπαϊκής 
Επιτροπής ισχύει και σε περίπτωση αναστολής των παρε¬ 
χόμενων υπηρεσιών ή ανάκλησης της Εθελοντικής Διαπί¬ 
στευσης. 

Άρθρο 16 
Έναρξη Ισχύος 

Ο παρών Κανονισμός τίθεται σε ισχύ από τη δημοσίευ¬ 
σή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Οκτωβρίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπΊβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θυιΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































